text:
Önümçilik pudagynda üstünlik gazanmak isleýän telekeçiler makaron önümleriniň önümçiligine degişli telekeçilik işini alyp barmak barada pikirlenmelidirler. Emma bu iş üçin köp mukdarda başlangyç maýanyň bolmagy zerurdyr. Bu işiň esasy peýdaly aýratynlygy, ol hem makaron önümlerine ilat tarapyndan hemişe bildirilýän islegdir.
Işi ýola goýmak üçin gerekli resminamalar
Ilki bilen telekeçilik işiniň subýekti hökmünde hasaba durup, DYI HN-nyň kody 15.85- makaron önümleriniň önümçiligi diýip bellenilmelidir.
1. Sanitariýa-epidemilogiki gullugyndan degişli kepilnama alynmaly. Bu kepilnama azyk önümlerini öndürmek üçin ýeri ulanyşa girizmegiň rugsatnamasy bolup durýar.
2. Döwletiň ýerine ýetiriji häkimiýeti, ýangyn howpsuzlyk we ekologiýa gullugyndan rugsatnama alynmaly.
3. Sertifikatyň alynmagy. Makaron önümleriniň önümçiligi TDS (ГОСТ) Р52378-2005 laýyk gelmelidir. Sertifikat taýýar önümiň nusgasynyň hil boýunça ekspertleriň netijenamasy esasynda berilýär.
Enjamlaryň tehniki häsiýetnamasy
Häzirki günde ýurduň islendik sebitinde makaron önümlerini öndürmek üçin enjamlary öndürýän kompaniýa bardyr. Telekeçiniň esasy wezipesi baha derejesini kesgitlemek, käbir görnüşler bilen tanyşmak, iň gowusyny we elýeterlisini saýlamak bolup durýar. Hili ýokary boldugyça, enjamlaryň nyrhy hem ýokarlanýandyr.
Makarony öndürmek ulgamynyň birnäçe görnüşi bar. Olar:
- Ýygnamak (gurnamak);
- Awtomatiki konweýer. Konweýer satyn alynanda azyndan 1 million rubldan pes nyrh göz öňüne tutulmaly däldir.
- Ýarymawtomatlaşdyrylan ulgamlaryň bahasy 500-600 müň rubla deňdir.
Eger-de zerur bolan enjamlar aýratynlykda satyn alynsa, onda 300-400 müň rubldan artyk çykdaýjy edilmegi mümkin.
Ýygnalan ulgam makaron öndürmegiň iň arzan görnüşi bolup, kiçi önümçiligi gurnamak üçin bolar. Gerekli bolan maliýe serişdeler bar bolan ýagdaýynda konweýer satyn almagy maslahat berýäris. Bu desga önümçilik işini barha aňsatlaşdyrýar. Awtomatiki konweýerde ähli işler kompýuterleşdirilendir, unyň garylmagyndan başlap taýýar harydy gaplamaga çenli awtomatiki usulda ýerine ýetirilýär. Önümçiligiň bu görnüşinde 1 işgäriň hyzmaty ýeterlikdir. Mundan başga-da awtomatiki usuldaky önümçiligiň kuwwatlylygy beýlekilerden has ýokarydyr,
Önümçiligi sagatda 250 kg bolan konweýeriň düzümi:
1. Gysyjy enjamlaryň toplumy:
- Uny taýýarlaýan düwün;
- Elemek;
- Basyş bermek;
- Basyş beriji toplumy dolandyrmak üçin pult;
- Bug bilen gaýtadan işlemek;
- Lotogyň aşagyna geçirmek.
2. Guradyjy toplumlar:
- Guradyjy kamera;
- Arabalar we lotoklar.
3. Paýlaýan we gaplaýan enjamlar:
- Egrimli lentalaýyn eltiji konweýer;
- Önümleri gaplamak;
- Gaplanan önümleri eltýän konweýer.
Makaron önümçiliginiň hadysasy
Önümçiligiň ýerini gözlemek we işgärleri hakyna tutmak.
Önümçilik ýerlerine aýratyn talaplar bildirilmeýär. Esasy talap, ol hem gerekli enjamlary gurnap boljak we taýýar önümleri ýerlemek we saklamak üçin ammar sygjak bina bolmalydyr. Ammar üçin 90 m2 –dan kem meýdan tutulmaly däldir. Sanitariýa-epidemilogiki gullugy bu otagda azyk önümçiligini ýerine ýetirmäge degişli rugsatnamany bermelidir.
Işgärleri saýlap almak.
Kompaniýanyň kadaly işlemegi üçin şu aşakdaky işgärler gerekli işgärler:
- menejer-dolandyryjy;
- ulgamlara hyzmat etmek üçin iki sany işçi;
- tehnolog;
- sürüji;
- hasapçy.
Öndürilen önümiň hili esasan tehnologa bagly bolup durýar, şol sebäpli tehnolog esasy işgärleriň biridir. Islendik kompaniýa menejer-dolanjyryjysy bolamazdan işleri kadalary alyp baryp bilmeýär. Ol taýýar önümiň ýerlenmegine jogap berýär. Ýerlemegiň birnäçe görnüşi bardyr:
- iri azyk ammarlary we bazalary bilen şertnama baglaşmak;
- öz sebitiňiziň söwda ulgamlary bilen ylalaşmak;
- Jemgyýetçilik iýmiti kärhanalaryny önümleriňiz bilen üpjün etmek (barlar, kafeler, naharhanalar we restoranlar);
- Çagalar edaralaryna makaron önümleri bilen üpjün etmek boýunça ýaryşda (tender) utuş gazanmak (çagalar baglary, mekdepler, dynç-alyş öýleri).
Maýa goýma we girdeýjini hasaplama.
Enjamlary satyn almak üçin çykdaýjylar (rublda):
- Uny eleýji – 9 000;
- Hamyr garyjy – 23 000;
- Makaronlar üçin press – 180 000;
- Guradyjy gap we lotoklar – 31 000;
- Taýýar önümi gaplamak üçin ulgam – 65 000.
Jemi – 308 000 rubl (başlangyç maýa goýum).
Işgärleriň iş haklary (rublda):
- menejer-dolandyryjy – 20 000;
- ulgamlarda işleri ýerine ýetirýän işçi – 20 000;
- tehnolog – 15 000;
- sürüji – 12 000.
Jemi – 67 000 rubl aýda.
Aýda iş hakly üçin tutulýan salgyt :
67 000 x 30% = 20 100 rubl
Çig-mallary satyn almak:
Makaron önümlerini öndürmek üçin zerur bolan düzüjiler – un we suw. 1 kg taýýar önüm öndürmek üçin 950 gr un gerekli bolar.
Gündelik önümçilik kuwwaty 100kg.
Aýda – 100kg x 22 iş güni = 2 200kg önüm.
Unyň lomaý bahasy – 12 rubl/kg. 950gr unyň bahasy – 11,4 rubl
Aýda – 11,4 rubl x 100kg x 22 iş güni = 25 080 rubl aýda.
Aýdaky çykdaýjylar(rublda) :
- kärende tölegi – 8 000;
- kommunal tölegler – 10 000;
- çig mallary satyn almak – 25 080;
- aýlyk iş haklar – 67 000 + salgyt 20 100;
- ulag çykdaýjylary – 12 000;
- gaplamak üçin paketlar – 4 000.
Jemi – 146 180 rubl aýda.
Önümçilikden geljek girdeýji
1 kg makaronyň bölek satuw nyrhy – ölçegleýin 30 rubl, gaplanan – 40 rubl. Girdeýji: GBüS (20%) – 40 – 8 = 32 rubl.
Jemi girdeýji: 2 200kg x 32 = 70 400rubl
15% salgyt tutumy hasaba alynanda geljek arassa girdeýji: 59 840 rubl
Önümçiligiň düşewüntliligi: 70 400/146180 x 100% = 48,2%


c: text/html

text:
AFK Kubogynda “D” toparçada çykyş edýän ýurdumyzyň çempiony “Altyn asyr” topary Balkanabatda Gyrgyz Respublikasynyň wekili “Alaý Oş” topary bilen duşuşdy. Ýakub Al-Hammadiniň jürlewük çalan oýnuna 1253 janköýer tomaşa etdi. Turuwbaşdan ildeşlerimiz hüjüm oýnuny saýlap aldy we bu eýýäm ilkinji minutlardan öz oňyn netijesini berip başlady. Duşuşygyň 8-nji minutynda Mekan Aşyrow topy derwezä golaý aralykdan sag aýagy bilen batly depip, hasaby açdy. 25-nji minutda Serdar Annaorazowyň pasyndan soň, Altymyrat Annadurdyýew hasaby 2-ä çykardy.
Oýnuň birinji ýarymy 2–0 hasabynda aragatnaşykçylaryň peýdasyna tamamlandy. Ikinji ýarymda-da doly artykmaçlyk türkmen toparynyň tarapynda boldy. Aragatnaşykçylaryň ezber hüjümçisi Myrat Ýagşyýew 2-nji ýarymyň ilkinji 20 minutynda 2 gol geçirdi. 60-njy minutda ýene-de Serdar Annaorazowyň pasyndan soň, Myrat Ýagşyýew jaýdar urgy bilen topy derwezä ýollady. Bu goldan 9 minut soň, myhmanlaryň oýunçylary jerime meýdançasynda Furkat Tursunowyň garşysyna gödeklige ýol berdi. Eminiň bellän penaltisini-de Myrat Ýagşyýew dürs ýerine ýetirip, hasaby 4-e çykardy. Duşuşygyň ahyrynda-da, has takygy, 90+1-nji minutda-da Altymyrat Annadurdyýew hem özüniň oýundaky 2-nji goluny geçirdi. Bu gezek goluň pasyny Myrat Ýagşyýew berdi. Şeýlelikde, duşuşykda “Altyn asyr” 5–0 hasabynda ýeňiş gazandy. Bu duşuşykdan soň, utugyny 11-e ýetiren “Altyn asyryň” indiki tapgyra çykmak mümkinçiligi dowam edýär. Türkmenistanyň çempiony soňky tapgyrda myhmançylykda “Istiklol” bilen duşuşar. 16-njy maýda oýnaljak bu oýunda “Altyn asyryň” ýaryşy dowam etdirmegi üçin ýeňiş gazanmagy zerurdyr. Toparçadaky beýleki duşuşykda myhmançylykda “Ahaldan” 1–0 hasabynda üstün çykan “Istiklol” toparynyň 13 utugy bar.
AFK Kubogynda “D” toparçada çykyş edýän ýurdumyzyň çempiony “Altyn asyr” topary Balkanabatda Gyrgyz Respublikasynyň wekili “Alaý Oş” topary bilen duşuşdy. Ýakub Al-Hammadiniň jürlewük çalan oýnuna 1253 janköýer tomaşa etdi. Turuwbaşdan ildeşlerimiz hüjüm oýnuny saýlap aldy we bu eýýäm ilkinji minutlardan öz oňyn netijesini berip başlady. Duşuşygyň 8-nji minutynda Mekan Aşyrow topy derwezä golaý aralykdan sag aýagy bilen batly depip, hasaby açdy. 25-nji minutda Serdar Annaorazowyň pasyndan soň, Altymyrat Annadurdyýew hasaby 2-ä çykardy.

robotstxt: allowed

filter: keep


text:
Türkmenistanyň Döwlet daşary ykdysady iş banky öz müşderilerine daşary ýurt puly we ýol çekleri (pullaryň esasy görnüşleri boýunça) bilen pul çalşyş amallarynyň giň sanawyny hödürleýär.
Türkmenistanyň Döwlet daşary ykdysady iş bankynyň hyzmatlary şu aşakdakylary öz içine alýar:
- Bank tarapyndan daşary ýurt puluny täjirçilik hökümetinden satyn almak we satmak amallary
- Daşary ýurt döwletiniň pul belgisini şol daşary ýurt döwletiniň pul belgilerine bölmek
- Bir daşary döwletiniň daşary ýurt puluny başga daşary ýurt döwletiniň daşary ýurt puluna satmak
- Daşary ýurt döwletleriniň pul belgileriniň hakykylygyny barlamak
Amallar daşary ýurt pulunyň esasy görnüşinde geçirilýär, hyzmatlar we nyrhlar Türkmenistanyň kanunyna laýyklykda hereket edýär.


text:
Garaşsyz, Bitarap Türkmenistan netijeli halkara hyzmatdaşlyk syýasatyny yzygiderli geçirmek bilen, parahatçylygy, abadançylygy hem-de durnukly durmuş-ykdysady ösüşi üpjün etmegiň bähbidine ähli döwletler bilen gatnaşyklary giňeltmek ugrunda çykyş edip, hormatly Prezidentimiz Gurbanguly Berdimuhamedowyň öňdengörüjilikli daşary syýasy strategiýasyna laýyklykda ikitaraplaýyn, şeýle hem köptaraplaýyn görnüşde dostluk, hoşniýetli goňşuçylyk gatnaşyklaryny hem-de deňhukukly özara bähbitli hyzmatdaşlygy berkidýär.
Türki dilli ýurtlar bilen özara gatnaşyklaryň oňyn depgini munuň aýdyň mysallarynyň biri bolup, olaryň halklary bilen türkmen halkyny gözbaşyny asyrlaryň jümmüşinden alyp gaýdýan taryhy gatnaşyklaryň, medeni we ruhy däpleriň umumylygy birleşdirýär. Berkarar döwletimiziň bagtyýarlyk döwründe bu däpler öz dowamyna eýe bolup, hyzmatdaşlygy çuňlaşdyrmak we hemmetaraplaýyn giňeltmek üçin amatly şertleri döredýär. Onuň esasynda özara hoşniýetli erk-isleg, ägirt uly ykdysady kuwwat hem-de ösüşe we rowaçlyga bolan ymtylma durýar.
Bu gatnaşyklarda TÜRKSOÝ-yň ugry boýunça özara gatnaşyklara uly ähmiýet berilýär. Bu guramanyň wezipesi medeniýet we sungat ulgamynda türki dilli ýurtlaryň arasyndaky gatnaşyklary ösdürmäge we berkitmäge, türki dilli halklaryň gelip çykyşyny, taryhyny, dilini, edebiýatyny, milli döredijilik däplerini öwrenmek, dünýäniň polifoniki medeni görnüşini aýawly saklamak babatda ylmy işleri artdyrmaga gönükdirilendir. TÜRKSOÝ-yň 2014-nji ýyly Magtymguly Pyragynyň ýyly hem-de Mary şäherini 2015-nji ýylda türki dünýäsiniň medeni paýtagty diýip yglan etmegi şonuň aýdyň subutnamasy bolup durýar.
2010-njy ýylda Stambulda kabul edilen doganlyk ýurtlaryň şäherleriniň birini türki dünýäsiniň medeni paýtagty diýip yglan etmegi barada kabul edilen çözgüt asylly däbiň esasyny goýup, medeni gatnaşyklary giňeltmek hem-de bilelikdäki döredijilik taslamalary durmuşa geçirmek üçin täze itergi berdi.
Gadymy Merwiň mirasdüşeri—ýadygärlikleri ÝUNESKO-nyň Bütindünýä mirasy sanawyna girizilen Mary şäherine bu derejäniň berilmegi parahatçylygy we halkara medeni gatnaşyklary berkitmek, şeýle hem bu ulgamy ösdürmekde ýurdumyzyň gazananlaryny artdyrmak işinde Türkmenistanyň bitiren hyzmatlarynyň ykrar edilmegini aňladýar. Şunuň bilen baglylykda, Mary şäherindäki dabaralaryň şanly taryhy senäniň - Türkmenistanyň Bitaraplygynyň 20 ýyllygynyň öň ýanynda geçirilmegi bellärliklidir. Biziň ýurdumyz BMG-niň beýik ynsanperwer maksatlaryna ygrarly bolmak bilen, Milletler Bileleşigi tarapyndan ykrar edilen Bitaraplyk derejesiniň çäklerinde köptaraplaýyn we ikitaraplaýyn esasda ysnyşykly hyzmatdaşlygy ösdürmäge mynasyp goşandyny goşýar, parahatçylyk, hoşniýetli goňşuçylyk syýasatyny yzygiderli we maksada gönükdirip geçirýär hem-de ylalaşdyryjylyk işlerine giňden ýardam edýär.
Mary şäheri ýurdumyzyň medeni we ylmy durmuşynyň merkezleriniň biri hökmünde dünýäniň köpsanly alymlaryny, syýahatçylaryny we zyýaratçylaryny özüne çekýär. 2012-nji ýylda Mary şäheri Garaşsyz Döwletleriň Arkalaşygynyň medeni paýtagty hökmünde üstüne ýüklenen hormatly wezipäniň hötdesinden abraý bilen gelmegi başardy. Bu gün bolsa ol türki dünýäsiniň medeni paýtagty diýlip yglan edilmegi mynasybetli geçirilen çäreleriň netijelerini jemleýär.
“Mary — 2015-nji ýylda Türki dünýäsiniň medeni paýtagty” atly ýylyň jemleýji çärelerine gatnaşmak üçin bu ýere köpsanly myhmanlar—halkara guramalarynyň, türki dilli ýurtlaryň medeniýet ulgamynyň ýolbaşçylary we wekilleri, döredijilik toparlary, daşary ýurtly žurnalistler, paýtagtymyzdan hem-de ýurdumyzyň welaýatlaryndan köpsanly medeniýet işgärleri geldiler. Şäheriň howa menzilinde myhmanlar mähirli, duz-çörek, milli aýdymdyr sazlar bilen garşylandy.
TÜRKSOÝ-a agza ýurtlaryň medeniýet ministrleriniň Hemişelik geňeşiniň nobatdaky XXXIII mejlisi Ýylyň ýapylyş dabarasynyň esasy çäresi boldy. Ol Mary myhmanhanasynyň mejlisler zalynda geçirildi.
Forumyň açylyş dabarasynda TÜRKSOÝ-yň Baş sekretary Dýusen Kaseinow, bu halkara gurama agza ýurtlaryň wekiliýetleriniň ýolbaşçylary hem-de synçylary çykyş etdiler.
“Türkmen topragynda, tutuş türki dünýäsi üçin aýratyn ähmiýete eýe bolup durýan gadymy Merwiň mirasdüşeri—Mary şäherindäki duşuşyk bizde umumy şatlyk we tolgunma duýgularyny döretdi diýsem, ýalňyşmaryn” diýip, Dýusen Kaseinow mejlise gatnaşyjylary mübärekledi.
Tutuş bir ýylyň dowamynda bu ýerde, Merkezi Aziýanyň ýüreginde türki dilli ýurtlaryň medeni durmuşy gaýnap joşdy. Bu ýerde türki dünýäniň medeniýet, sungat we ylmy işgärleri bolup, olar döredijilik tejribesini alyşdylar we bilelikdäki möhüm taslamalary ara alyp maslahatlaşdylar diýip, TÜRKSOÝ-yň ýolbaşçysy Türkmenistanyň Prezidenti Gurbanguly Berdimuhamedowa türki dilli döwletleriň medeniýetini, sungatyny we bilimini işjeň goldaýandygy, “Mary — 2015-nji ýylda Türki dünýäsiniň medeni paýtagty” atly ýylyň çärelerini ýokary derejede geçirmäge ýardam edenligi üçin tüýs ýürekden hoşallyk sözlerini beýan etdi. Şol çäreler türki dilli ýurtlaryň medeni jemgyýetçiliginde uly seslenme döretdi.
Dabara gatnaşyjylar doganlyk türki halklaryň medeni däplerini we sungatyny aýawly saklamak we ösdürmek, olary dünýä ýaýmak boýunça hyzmatdaşlygy işjeňleşdirmek ugrunda çykyş etdiler.
TÜRKSOÝ-a agza ýurtlaryň medeniýet ministrleriniň Hemişelik geňeşiniň mejlisiniň gün tertibi hasabat döwrüniň netijelerini jemlemegi, şeýle hem guramanyň 2016-njy ýyl üçin iş maksatnamasyny ara alyp maslahatlaşmagy öz içine aldy.
2015-nji ýylda TÜRKSOÝ-yň geçiren işleri barada hasabat bermek bilen, onuň ýolbaşçysy geljekki mümkinçilikleri kesgitleýän ugurlara we çärelere ünsi jemledi. Şunuň bilen baglylykda, türki dünýäniň sungatynyň dürli görnüşlerini aýawly saklamaga we wagyz etmäge ýardam edýän halkara taslamalaryň, türki dilli döwletleriň görnükli işgärleriniň ýadygärliklerini ebedileşdirmek işleriniň, şeýle hem döredijilik bäsleşikleriniň ähmiýeti bellenildi.
Mejlise gatnaşyjylar TÜRKSOÝ-yň Hemişelik geňeşiniň XXXIII mejlisiniň Jarnamasyna we Iş teswirnamasyna gol çekdiler. Gurama agza ýurtlardan we sebitlerden gelip gowşan teklipleriň esasynda 2016-njy ýyl üçin işleriň Meýilnamasy tassyklanyldy.
Foruma gatnaşyjylar Türkmenistanyň Prezidenti Gurbanguly Berdimuhamedowa “Mary — 2015-nji ýylda Türki dünýäsiniň medeni paýtagty” atly ýylyň maksatnamasyny düzmäge edilen ýardam we howandarlyk üçin, ähli türkmen halkyna gadymy we müdimi juwan türkmen topragynda—rowaçlyk eýýamyny başdan geçirýän Garaşsyz, Bitarap ýurtda görkezilen myhmansöýerlik üçin çuňňur hoşallyk sözlerini aýtdylar.


text:
Türkmenistanda jemi içerki önümiň ösüş depgini 6,4 göterim ýokarlandy
2017-nji ýylyň birinji ýarymynda Türkmenistanda jemi içerki önümiň ösüş depgini 6,4 göterim ýokarlandy. Bu barada hökümetiň giňeldilen mejlisinde hormatly Prezidentimiz Gurbanguly Berdimuhamedow aýtdy. Döwlet Baştutanymyzyň sözlerine görä, Döwlet býujetiniň girdejileri artdy, bu bolsa aýlyk zähmet hakynyň, ortaça 9 göterim ýokarlandyrylmagyna, şeýle hem milli walýutanyň – manadyň hümmetiniň bellenilen derejede saklanmagyna mümkinçilik berdi.
Senagat we durmuş maksatly desgalaryň gurluşygy giň gerim bilen alnyp barylýar. Häzirki döwürde umumy bahasy 47 milliard amerikan dollaryna golaý bolan iri desgalaryň 1900-e golaýy gurulýar. Olaryň 1800-e golaýynyň gurluşygyny ýurdumyzyň gurluşykçylary alyp barýarlar.
Şu ýylyň birinji ýarymynda Türkmenistanda iri desgalaryň 59-sy, şol sanda has oňaýly ýaşaýyş jaýlarynyň 632 müň 500 inedördül metri ulanmaga berildi. Bu desgalaryň umumy bahasy 2 milliard amerikan dollaryna deňdir.
TDH


text:
Leonardo da Winçi
Leonardo da Vinçi – (15.4.1452, Winçi, Florensiýanyň golaýy – 2.5. 1519, Klu galasy, Ambuazanyň, Tureniň golaýynda, Fransiýa)
Italýan suratkeşi, heýkeltaraşy, arhitektory, alym we inžener. Suratkeş gumanistik ideala laýyk gelýän adamyň garmonik obrazyny döretmekde Wozroždeniýe döwri Wozroždeniýe dowriniň sungatynyň esasyny goýýar. Ýaş suratkeşiň astronom P. Toskanelli bilen ýakyn aragatnaşyk saklamagy onuň ylma bolan höwesiniň ösmegine ýardam edýär. Bu bolsa onuň “Çokunmak” (1470), “Ýagşy niýet” (1474), “Madonna Benua” (1478) ýaly irki döwürde döreden eserlerinde aýdyň şöhlelenýär. Zehinli heýkeltaraş Leonarda da Winçi Milanyň hökümdary Lodowiko Moronyň gullugyndaka harby inžener, gidrotehnik bolup işleýär. Ol Lodowiko Moronyň kakasy Françesko Sforsanyň monumentini döretmegiň üstünde 10 ýyldan gowrak işleýär. Şondan soňra onuň döredijiligi suratçylyk sungatyna bagyşlanýar. Milanda onuň şägirtleriniň uly topary ýetişýär. Awtor “Jokonda” (“Mona Liza”, 1503-nji ýyllar töweregi, häzirki wagtda Parižyň Luwr muzeýinde saklanýar) diýen eserinde zenan näzikliginiň idealyny ýokary derejä götermegiň hötdesinden gelmegi başarypdyr. Ol alym, inžener hökmünde-de şol döwrüň ylmynyň birnäçe ugurlaryny dürli ylmy gözlegler bilen baýlaşdyrýar. Mehanikany “matematika ylymlarynyň uçmahy” atlandyryp, oňa aýratyn ähmiýet beripdir, ony älem syrlarynyň esasy açary hasaplapdyr. Biologiýa ylmynda-da synag işlerini geçiripdir. Genial suratkeşiň döredijiligini öwrenmekde onuň italýan gepleşik dilinde ýazylan ýazuw ýadygärlikleri, golýazmalary (7 müň liste golaý) esasy gollanma bolup hyzmat edýär. Leonardo da Winçi ýadawsyz alym hem-de halkyň öňde baryjy däplerini öz döredijiliginde wasp eden ajaýyp hudožnikdir.


text:
Tramp uçar heläkçiligi zerarly Putine gynanç bildirdi
Kreml tarapyndan berlen beýanatda Tramp bilen Putiniň telefon söhbetdeşliginde şeýle hem Ýakyn Gündogardaky soňky wakalar hakynda pikir alyşandygy nygtaldy
ABŞ-nyň Prezidenti Donald Tramp Russiýanyň Prezidenti Wladimir Putine telefon edip, ýekşenbe güni Moskwanyň golaýynda ýolagçy uçarynyň heläkçilige uçramagy we köp sanly adamyň ýogalmagy zerarly gynanç bildirdi.
Kreml tarapyndan berlen beýanatda Tramp bilen Putiniň telefon söhbetdeşliginde Ýakyn Gündogardaky soňky wakalar hakynda pikir alyşandygy nygtaldy.
Beýanatda mundan başgada Trampyň ýekşenbe güni Moskwanyň golaýynda bolan we 71 adamyň ýogalmagyna sebäp bolan uçar heläkçiligi zerarly Putine gynanç bildirendigi ýatladyldy.


text:
ABŞ-nyň prezidenti Donald Tramp Uly-7 guramasynyň iki günlük sammitine gatnaşmak üçin 26-njy maýda Sisiliýa bardy. Trampyň söwda we howanyň üýtgemegi barada öz pozisiýalaryny mälim edip, beýleki ýurtlaryň liderleriniň soraglaryna jogap bermegine garaşylýar.
Taormina kurort şäherçesinde geçirilýän sammit Trampyň ýanwar aýynda döwlet başyna geçeli bäri edýän ilkinji daşary ýurt saparynyň jemleýji tapgyrydyr. Trampyň dokuz günlük sapary Ýakyn Gündogara we Ýewropa boldy.
Şeýle-de liderleriň duşuşygynda 22-nji maýda Britaniýanyň Mançester şäherinde bolan bombaly hüjüm bilen bagly howpsuzlyk hyzmatdaşlygynyň ara alnyp maslahat ediljegi aýdylýar.


text:
TM HYZMAT BILMELI
Ýurtlar
Shenshan atly hytaý adada Houtouwan atly uly bolmadyk 1990-njy ýyllardan bäri idegsiz...
Polinÿane-a-Mare - äpišgeden haÿran galdyryjy görnüši bolan šäher.
Az wagtdan rugsat wagty ÿetip gelÿär, siz bolsa nirä gitjegiñizi entäk saÿlañzok?....
Her ÿurduñ üÿtgešik ÿerleri bolÿar, Russiÿañ ÿerlerinde bolsa olar az däl. Meselem, Saraÿ-Batu - šäheri. Ol öz wagtyny ozup....
Kambodja: Jeňňellik we ybadathanalar ýurdy
Aziýanyň günorta-gündogar döwletleriň arasynda Kambodja aýratyn orun eýeleýär...
1. Çehiýada öndürilýän piwo iň süýji diýlip hasaplanylýar.
2. Çehiýada köne şäherlerinde steklopaketlary we sputnik tarelkalary görmersiňiz, sebäbi gadymy şäheriň görküni bozmak gadagan edilýär....
Qatar, latin dildie Katar atly arab döwletiniň adynyň ýazylşy, tebigy tarapdan baý ýer diýp hasaplananok...
TM HYZMAT-dan REKLAMA
-
DJ Yazzo
DJ, DJ producer, aýdym-sazlara we toý-dabaralar üçin DJ hyzmatlary...
-
BAGT ŞÄHER
-
Салон Красоты LAKSHMI
-
Салон Красоты HAIR ARTIST


text:
Monday, April 25, 2016
Gelgekki nesliň öňünde utanmaýlyň
Geljekki nesiliň öňünde utanmaýlyň!
Biz taryhyň her bir öwrülşiginde ata-babalarymyzyň, batyr gerçeklerimiziň edermenliklerini ýatlap, olardan ylham alýarys, göreldelerine eýermek üçin, ýaş ösmerlerimize ülge hem nusga bolar ýaly olaryň bitiren işlerini tarymyzyň sahypalarynda altyn harplar bilen ýazýarys.
Eger düýn milli şahyrymyz, beýik akyldarymyz Magtymgulynyň dürdäne sözleri, pähim-paýhaslary bilen buýsanyp gelýän bolsak, bu gün biziň Omid ýaly buýsanara, başymyza täç edere alym ýigitlerimiz bar. Indi Türkmenleriň dünýä möçberinde guwanmaga Omid ýaly alymy bar, muňa ýetere başga näme gerek.
Ýöne gynançly ýeri, biz şonça Omidlarymyza, halkymyzyň gejekki Omidlaryna begenip, alkyşlap baksak-da ganym duşmanyz bolan Eýranyň mollalar režimi, ol gerçegi zyndanlarda çüýredip gelýär, el-aýagyna gandal urup, dürli kesellerden ýok etmäge synanşýar.
Dr. Omid Kokabiniň düşen bu agyr ýagdaýyna global derejede alymlar, meşhur şahsyýetler, ynsan hukuklaryny goraýan halakara guramalar, metbugat, media... duýgudaşlyk bildirip, bu alym ýigidiň erkinlige gorberilmegini Eýran häkimiýetlerinden tapal edip gelýärler. Ýöne mollalara alym däl-de kör sowat adamlar gerek.
Türkmensährada şu mahala çenli hiç bir metbugatda Omidiň erkinlige goýberilmegi berek talap edilmän gelýär. Şonça ahun molladan diňe ýekejesi Omidi goldap çykyş etdi, galanlary bolsa agyzlaryna suw alan ýaly bolup, dymyp otyrlar. Ýogsam häkimiýetleri öwmeli bolsa agyzlarynda aş gatyklandyrýarlar. Eger-de häkimiýetleriň ýanlarynda sözleri geçýän Türkmen ahunlary, öňe düşüp öz alym perzendiniň erkinlige goýberilmegini talap etseler belki-de täsirli bolup, oňyn netije alnardy, has bolmanda taryhymyzda göreşjeň ahun-mollalar hökmünde yz galdyryp bilerdiler.
Biz Gürgen radiosynyň Türkmen gullugyndan Omidi goldar diýen tamamyz ýok, ýöne Amerikanyň Azatlyk radiosynyň pars gullugy- Radio Farda, Amerikan sesi radiosy- VOA, BBC we beýlekiler Omid hakynda yzygiderli maglumat berip durka, Azatlyk radiosynyp Türkmen gullugy Omid hakynda çigit ýaly habardyr maglumat berenok, Türkmenistan döwleti-de dymyp gelýär, Türkmenistanyň oppozisýon saýtlary-da Omid hakyndaky wakadadan habarsyz ýaly bolup, ýekeje sözem beýan etmeýärler.
Türkmenistanyň prezidenti halkymyzyň şu taryhy etabynda ägirt hem batly ädim ädip, halkymyzyň buýsanjyna buýsanç, her dürli pudakda şanymyza şan-şöhrat goşup biljek Omid ýaly ýigitlere, sport meýdanlarynda halkara derejesinde özlerini görkezýän gül ýaly oglanlarymyza eýe çykmaly, hatta ummasyz pul döküp, olary öz bagryna basmaly.
Ýaş alym Dr. Omid Kokabiýe ýöňkelen aýplama diýseň çypdyrma. Mollalar režimi «duşman döwlet-Amerika» bilen gatnaşyk guranlykda we ol döwletden stependiýa alnlykda Omidy aýplap ony 12 ýyl azatlykdan mahrum etdi. Häzir bolsa olaryň ministerleri, resmiler her gün diýen ýaly bu «duşaman» döwleti -Amerika bilen äbe-de jüýje bolup gelýärler. Diňe Omid däl, müňlerçe Eýranly student, Amerikda okap ýör we ol döwletden stependiýa alyp ýörler.
Biz bir ten, bir jan bolup, öz alym ýigidimize eýe bolmaly, onuň erkinlige goyberilmegi ugrunda kompaniýalary gurnamaly.
Häzirki çylşyrymly ýagdaýda dünýäniň demokratik döwletlerinde ýaşaýan ildeşlerimiziň bu meselede dymyp oturmaklaryna nähili düşünmeli? Olar häzirki nesilimize näme jogap berip bilerler, gejekki nesiliň gazapky, gaharly nazarlaryndan sypyp bilerlermi? Olaryň: «Utanyň, uýalyň eý bihepbeler ýekeje alym ogluňyza eýe çykyp bilmediňiz» diýip, bize käýemezlermi? Bar aladany diňe «Medeni-Syýasy Ojak» etmeli diýen zat ýok.
Şonuň üçin hiçden giç ýagşy, dürli protest aksiýalary, kampaniýalary gurnap, has bolmada ýaşaýan ýurdumyzyň resmilerine, parlamentine hat ýollap, alym oglumyz Omidiň goragyna çykaýlyň. Ertir giýç bolar.
Hormat bilen
Arne Goli
Taryh ylymlaryň kandidaty
Türkmeni öwreniş merkeziň müdüri.
Sweden
24 april 2014
Posted by Arne Goli (A.Gürgenli) at 8:15 AM
Subscribe to: Post Comments (Atom)


text:
Türkmenistanda Merkezi Aziýa ýurtlarynyň we Ýaponiýanyň daşary işler ministrleriniň duşuşygy geçiriler diýip, Türkmenistanyň Daşary işler ministrligine salgylanyp, ca.news neşri habar berýär.
Maglumata görä, “Merkezi Aziýa+Ýaponiýa” dialogynyň çäginde geçirilýän altynjy duşuşygyň dowamynda regionda we dünýäde durnuklylygy hem howpsuzlygy üpjün etmek, Owganystanda ýagdaýy kadalaşdyrmak, söwda-ykdysady, ösen tehnologiýa we medeni-ynsanperwer ugurlardan aragatnaşyk bilen bagly meseleleriň maslahat ediljegi aýdyldy.
Gazagystanyň, Gyrgyzystanyň, Täjigistanyň, Türkmenistanyň, Özbegistanyň we Ýaponiýanyň daşary işler ministrleriniň gatnaşmagynda geçirilýän duşuşyklaryň düýbi 2004-nji ýylda tutulypdy.


text:
25 Mart 2015 Çarşamba
Ýadro Gepleşikleriniň Täze Tapgyry
31-nji marta çenli gazanylmagy meýilleşdirilýän ylalaşykdan ozal Kerriniň we Zarifiň ýolbaşçylyk etmeginde Eýran bilen BMG-nyň Howpsyzlyk Geňeşiniň hemişelik bäş agzasy ABŞ-nyň, Russiýanyň, Fransiýanyň, Hytaýyň we Bratiýa bilen Germaniýanyň wekillerinden ybarat bolan 5+1 ýurtlarynyň arasyndaky ýadro gepleşikleriniň 29-nji marta çenli dowam etmegine garaşylýar.
Russiýanyň Daşary işler ministri Sergeý Lawrowyň 27-nji martda gepleşiklere gatnaşmagyna garaşylýar.
31-nji marta çenli ylalaşyk gazanylman halatynda ýadro gepleşiklerinden netije almaklyga howp abanjakdygy barada alada sebäpli gepleşikleriň depgini güýçlendirilipdi. Ylalaşyk üçin geçen hepdäniň dowamynda Eýran bilen ABŞ-nyň arasynda Lozannada gepleşikler geçirilipdi.
Lozannadan gaýtmazyndan ozal metbugat ýygnagyny geçiren Kerri "Gutaryş çägine ýetmedik, emma şübhesiz gepleşikleri dogry netijelendirmek üçin öňümizde pursat bar" diýipdi.
Eýranyň ýadro mümkinçilikleri baradaky ozalky gepleşiklerden netije çykmandy. 31-nji marta çenli ylalaşyk gazanylmagy maksat edinilýän gepleşikler 2015-nji ýylyň 1-njji iýulyna çenli uzaldylypdy.
Kaydol: Kayıt Yorumları (Atom)


text:
Türkmen paýtagtynda köçeleri süpürmek, seýilgähleriň arassaçylygyny üpjün etmek we baglara seretmek bilen meşgullanýan aýal-gyzlar, Aziýa oýunlarynyň ýakynlaşmagy bilen, işeýaşyl köýnekli çykmaly edildi.
Şeýle-de indi olar, öňküleri ýaly, ýüzlerini günden we tot-tozandan goramak üçin, ak ýaglyk bilen örtüp bilmeýär.
Köçe süpürýän aýallaryň biriniň Azatlygyň habarçysyna aýtmagyna görä, olara bu köýnekleri, ölçeglerini alyp, jemagat hojalygy gullugynyň gürleşen tikinçilik firmasynda, bahasyny sentýabr aýynyň aýlygyndan tutmak şerti bilen tikip beripdirler.
Gelin-gyzlaryň käbiriniň, pul tygşytlamak maksady bilen, diýilýän ýaşyl matany bazardan satyn alyp, köýnegi özleriniň tikinmek barada eden haýyşy ‘bolanok’ diýen bir sözde ret edilipdir.
Bu paýtagtda, hususan-da 5-nji Aziýa oýunlarynyň geçiriljek sport desgalarynyň golaýynda işleýän köçe süpürijileriň we bagbanlaryň iş şertlerine Aziada bilen bagly girizlen ilkinji täzelik däl. Mundan iki aý çemesi öň olaryň işe çykýan wagty ir sagat 7-den daňdan sagat 3-4-e geçirildi diýip, ýerli çeşmeler habar berýär.
Aýdylmagyna görä, bu aýal-gyzlardan şäheriň protokol köçeleri diýilýänleri sübse bilen süpürmek talap edilýär.
“Aşgabatda köçeleri tot-tozansyz arassalaýan ýörite maşynlar we tehnikalar ýeterlik hem bolsa, näme üçindir, soňky iki-üç aýyň dowamynda protokol köçeleri, olaryň ýanýollaryny – trotuarlary süpürmek, tämizlemek işi hem şol aýal-gyzlaryň üstüne ýüklendi” diýip, adynyň aýdylmazlygyny islän aşgabatly synçy Azatlyk radiosyna gürrüň berdi.
Ýöne ýerli synçylar soňky iki-üç günde ýüze çykan ýagdaýyň has-da geň görünýändigini, sport desgalarynyň töweregindäki ýollaryň we parklaryň arassaçylygyna esewan edýän aýal-gyzlaryň indi ozalky iş eşiginde däl-de, eýsem toý eşiginde işleýändigini aýdýarlar.
Maglumat üçin aýdylsa, Aziýa oýunlarynyň sport ýaryşlarynyň geçmeli desgalary, Türkmenbaşy şaýolunyň günbatar tarapynda, 1,5, belki-de 2 kilometre golaý uzynlykdaky meýdany tutýar. Ýoluň gündogar tarapynda ýanýollar we köçe bilen aralyga bag, gül ekilen ýerler bar, Nesiminiň ýadygärliginiň ýerleşýän parky, ozalky türk hassahanasynyň ýanyndaky park, Ýunus Emre heýkeliniň töweregindäki baglyk bar.
Täze düzgüne görä, köçe süpürýän işçi durmuşa çykan bolsa, ol uzyn ýaşyl köýnekli we başy gyňaçly bolmaly, durmuşa çykmadyk gyz bolsa, ak gülli ýaşyl ýaglykly bolmaly.
“Ýüzüňi ýapmak gadagan, aýagyňdaky aýakgap hem gelşikli aýakgap bolmaly” diýip, işçileriň biri Azatlygyň habarçysy bilen söhbetdeşlikde aýtdy. “
Ýene bir göze dürtülýän täzelik bolsa, sport desgalarynyň töwereginde işleýän tämizlik işgärleriniň arasynda çen bilen ýaşy 30-dan ýokary geçen işçiler ýok, ozal olaryň arasynda 40-50 ýaşly aýallar hem işleýärdi diýip, Azatlygyň ýerli çeşmesi aýtdy.
Köçe süpürýän gyzlaryň biriniň gürrüň bermegine görä, ýaşy 30-a çenli bolan işçileri Aşgabat şäheriniň beýleki etraplarynda işleýän ýerlerinden saýlap alyp, sport desgalarynyň ýanyna, ýagny myhmanlaryň köp geljek ýerine seretmäge geçirdiler, ýaşy ulurak işgärleri bolsa olaryň öňki ýerinde işlemeli etdiler.
“Bu ýer biziň öň işlemedik meýdanymyz, öňki işlän ýerimizde işiň ýagdaýyny gowy bilýärdik, işimize ýetişýärdik, emma häzir özümizi ýat ýere myhman düşen ýaly duýýarys” diýip, tämizleýjileriň biri aýtdy.
Azatlyk bilen söhbetdeş bolan tämizleýjileriň ýene biri ýylgyryp, özleriniň toý lybasynda işledilmeginiň sebäbine düşünýändigini, ýolbaşçylaryň Aziada gelen myhmanlarda “Türkmenistan bir baý ýurt, köçede işleýän tämizlik işgärleri hem gowy geýinýär” diýen pikir döretmekden ybaratdygyny aýtdy.
Ýöne olaryň ikisi hem, öňünden ölçeglerini alandyklaryna garamazdan, köýnekleriniň juda dar tikilmeginden nägile bolýarlar.
“Iş eşigi giňräk bolsa gowy, emma bizi edil tans oýnalýan bala barýan ýaly edip goýdular, köýneklerimiz endamymyza syrlaşyp dur, eglip-galmamyz hem kynlaşdy” diýip, bir eli pilli, beýleki eli sübseli gelinleriň biri Azatlygyň habarçysyna aýtdy.
Türkmen paýtagtynda köçe süpürmek, parklardaky tämizlik işleri bilen meşgullanýan aýal-gyzlaryň köplenç içerki zähmet migrantlary bolýandygy, olaryň tomsuň yssysyna, gyşyň sowugyna garaman, günortan açyk meýdanda arakesme alýandygy we 5-6 bolup bir otagda kireýine ýaşap, özlerinden tygşytlan pullaryny yzda galan maşgalalaryna ibermäge çalyşýandygy aýdylýar.


text:
Aşgabatda 17-27-nji sentýabrda geçiriljek Aziýa oýunlaryna gatnaşjak bosgunlaryň ýygyndy komandasyna keniýaly dünýä çempiony ýüwrük Tegla Lorupe ýolbaşçylyk eder.
Ýapyk binalarda we söweş sungaty boýunça V Aziýa oýunlarynyň ýerine ýetiriji komitetiniň maglumatyna görä, bosgunlaryň ýygyndy komandasynyň düzümi Tegla Lorupeniň Parahatçylyk fondunyň howandarlygynda geçirilen ýaryşlarda kesgitlenipdir.
BMG-niň “Sport we parahatçylyk” proýektiniň ilçisi Tegla Lorupeniň bosgunlaryň halkara sport bäsdeşligine gatnaşmagy üçin mümkinçilik tapmak işine uly goşant goşýandygy aýdylýar.
Tegla Lorupe 20, 25 we 30 kilometr aralyga ylgamakda dünýä rekordsmeni bolmagynda galýar.


text:
Türkmenistanyň resmi mediasynda Aziýa oýunlary mynasybetli ýurtda geçirilmeli çäreleriň ençemesiniň taýýarlanylandygy habar berilýär.
10-njy awgustda geçirilen hökümet maslahatynda ýurduň Medeniýet we köpçülikleýin habar beriş ulgamyna ýolbaşçylyk edýän wise-premýeriň Annageldi Garajaýewiň Ýapyk binalarda we söweş sungaty boýunça V Aziýa oýunlarynyň geçirilýän döwründe guralmagy meýilleşdirilýän medeni-köpçülikleýin çäreler, dabaralar we olaryň medeni maksatnamasy barada çykyş edendigi aýdylýar.
Şeýle-de, ol bu çäreleriň “türkmen halkynyň gadymy baý taryhyny, medeniýetini, ýurduň gazanýan üstünliklerini we milli sportuň ýeten derejesini wagyz etmäge ýardam etjekdigini” belleýär.
“Hormatly prezidentimiz öňümizdäki dabaralaryň diňe bir halkymyzyň köp asyrlyk döredijilik we ruhy tejribesini, özboluşly milli däp-dessurlaryny giňden wagyz etmek bilen çäklenmän, eýsem, ýurdumyzyň gazanýan üstünliklerini, ýeten belent derejelerini beýan etmelidigine ünsi çekdi” diýip, resmi metbugatda türkmen lideriniň Garajaýewiň hasabatyna beren jogaby getirilýär.
Emma türkmen häkimiýetleri ýa-da mediasy tarapyndan bu sport çäreleriniň döwlet býujetine näçä düşýändigi, olaryň näçe adamyň iş, okuw we dynç alyş wagtyny aljakdygy aýdylmaýar. Şeýle-de, işgärleriň, okuwçylaryň we studentleriň ýurtda geçirilýän köpçülikleýin çärelere mejbury gatnaşdyrylýandygy barada-da mesele gozgalmaýar.
Ýatladyp geçsek, soňky döwürde Türkmenistan şu ýylyň 17-27-nji sentýabry aralygynda Aşgabatda geçiriljek Aziýa oýunlaryna görülýän taýýarlyklaryň gerimini has-da güýçlendirip, bu çäräniň başlanmagyna 100 we 50 gün galmagy mynasybetli uly dabaralar gurnaldy.
Şeýle-de, türkmen mediasy Türkmenistanda 17-nji awgustda Aziadanyň başlanmagyna 30 gün galmagynyň baýram ediljekdigini we şonda nobatdaky awtoulagsyz geçirmegiň planlaşdyrylýandygyny habar berdi. G. Berdimuhamedow tarapyndan “ekologiýa çäresi” diýlip atlandyrylan bu dabaranyň ýurduň ilatynyň köp sanly raýatynyň haýyşlary esasynda geçirilýändigi mälim edildi.
Mundanam başga, maý aýynyň ahyrynda geçirilen hökümet maslahatynda, ýurtda tomsuň jokrama yssy günleri, ýagny iýun-awgust aýlary aralygynda geçiriljek dabaraly çäreler barada habar berildi. Şonda üç aýyň dowamynda tutuş ýurtda ýüzlerçe çäräniň geçiriljekdigi aýdyldy.
Azatlyk Radiosy bilen habarlaşan käbir aşgabatly mugallymlar özleriniň agzalýan çärelere tomusky zähmet dynç alşynda hem gatnaşmaga borçly edilendiklerini, käbir okuwçylaryň we studentleriň bolsa, mekdeplerde we ýokary okuw jaýlarynda gutardyş ekzamenlerine däl-de, Aziýa oýunlary mynasybetli geçiriljek dabaralara gatnaşmaga borçly edilendigi habar berdiler.
Ýerli synçylaryň we ýaşaýjylaryň ençemesiniň aýtmagyna görä, Aziýa oýunlaryna görülýän taýýarlyk bilen baglanyşykly çärelere gatnaşýan mugallymlaryň, studentleriň we beýleki býujet işgärleriniň arasynda munuň özlerine ýetirýän täsirleri barada dürli garaýyşlar bar.
“Şu çärelere gatnaşýanlaryň sözi bilen aýdanymyzda, bulary iki topara bölmek gerek. Olaryň arasynda şeýle şowhuna gatnaşýandygyna ýa-da gatnaşmaga mümkinçilik döredilendigine aşa buýsanýanlaram bar. Bular esasan ýaşlar babatynda. Ýöne ýaşuly nesliň wekilleri welin, özleriniň yssy howada şu işlere çekilmegini kyn görýärler. Olar esasanam yssy howada hereket etmegiň, nijeme sagatlap türgenleşige gatnaşmagyň özlerine aňsat düşmeýändigini aýdýarlar” diýip, aşgabatly synçy we ýazyjy Amanmyrat Bugaýew gürrüň berdi.
17-27-nji sentýabrda Aşgabatda geçiriljek Aziýa oýunlaryna 62 ýurtdan, 5 müňden köp türgeniň we dünýäniň dürli ýurtlaryndan ýokary derejeli döwlet resmileriniň gatnaşmagyna garaşylýar.


text:
«Türkmengaz» döwlet konserni bäsleşik yglan edýär 05.02.2018 — 16.03.2018
«Türkmengaz» döwlet konserni material-tehniki serişdelerini satyn almak boýunça
Halkara Bäsleşik yglan edýär
«Taurus™70» kysymly gazturbinaly hereketlendirijiniň düýpli abatlaýyş işlerini geçirmek
Bäsleşige gatnaşmaga isleg bildirýänler Aşgabat ş. 1939, Arçabil şaýoly 56, «Türkmengaz» DK, 13-nji gat salgysy bilen ýüz tutup:
- bäsleşige gatnaşmaga isleg bildirýäniň doly ady, hukuk ýagdaýy, hasaba alnan ýurdy, bank rekwizitleri hakynda maglumatlary görkezip ýazmaça görnüşde arza tabşyrmaly;
- «Döwlet zerurlyklary üçin harytlar bilen üpjün etmek, işleri ýerine ýetirmek, hyzmatlary etmek boýunça bäsleşikler hakynda» Türkmenistanyň Kanuny, «Bäsleşikleri geçirmekligiň düzgünleri» we bäsleşige gatnaşmak üçin gerekli resminamalar bilen tanyş bolmaly;
- GBS-i hasaba alanyňda 1725 amerikan dollary möçberde töleg töläp, tender resminamalaryny almaly;
Gerekli bolan ähli maglumatlary http://www.oilgas.gov.tm/ internet salgysyndan ýa-da ýokarda görkezilen salgy boýunça alyp bilersiňiz.
Bäsleşik boýunça teklipler — 16.03.2018 ýyla, ýerli wagt bilen 12:00-a çenli kabul edilýär.
Pul serişdelerini geçirmek üçin hasap belgisi ýazmaça arza tabşyrylan mahaly habar berilýär.
Habarlaşmak üçin telefonlar: (+99312) 40-33-44; 40-32-40; faks (+99312) 40-32-50.


text:
Türkmenistanyň Döwlet daşary ykdysady iş banky Türkmenistanyň daşary söwdasyna hyzmat etmekde esasy orunlaryň birini eýeleýär. SWIFT Halkara maliýe telekommunikasiýa bileleşiginde agzalyk, daşary ýurt banklary bilen korrespondent gatnaşyklarynyň giň ulgamynyň bolmagy we bankyň işgärleriniň ýokary hünärliligi daşary söwda dokumentar amallaryny amala aşyrmak babatynda Türkmenistanyň Döwlet daşary ykdysady iş bankyň möhüm artykmaçlygydyr.
Türkmenistanyň Döwlet daşary ykdysady iş banky halkara bank tejribesinde kabul edilen eksport we import amallary boýunça hasaplaşyklaryň ähli görnüşlerini amala aşyrýar, hususan-da:
- Import we eksport dokumentar akkreditiwleri görnüşindäki hasaplaşyklar
- Import we eksport dokumentar inkasso görnüşindäki hasaplaşyklar
- Kepillikler bilen amallar
Türkmenistanyň Döwlet daşary ykdysady iş bankyň gatnaşmagynda daşary söwda-da dokumentar amallarynyň peýdalanylmagy şu aşakdakylara mümkinçilik berýär:
- Türkmenistanyň Döwlet daşary ykdysady iş banka öz üstüne daşary söwda töwekgelçiliklerini almaga
- Tölemezlik töwekgelçiliklerini aşaklatmaga we eksport pul serişdesiniň gelip gowuşmak möhletlerini gysgaltmaga
- Harydy ibermezlik bilen baglanşykly töwekgelçilikleri has aşaklatmaga
- Hakujy töleginiň paýyny pesetmäge
- Daşary söwda geleşigi boýunça harajatlary has aşaklatmaga
- Harytlaryň dünýä bazarlaryna girmek mümkinçiligini giňeltmäge
- Türkmenistanyň Döwlet daşary ykdysady iş bankynyň müşderilerine hasaplaşyklaryň häzirki zaman we ýokary tehnologik usullaryny ulanmak bilen daşary söwdanyň hünärli gatnaşyjylary hökmünde çykyş etmek
Daşary söwda geleşikleri boýunça hasaplaşyklaryň dokumentar görnüşlerini saýlamak bilen, Türkmenistanyň Döwlet daşary ykdysady iş bankynyň müşderileri hökmany tertipde Bankyň hünärli işgarleriniň hünär taýdan ýokary derejeli maslahatyny alýarlar.


text:
31 Ocak 2017 Salı
Energetika Hartiýasynyň Baş Sekretary Bilen Duşuşyk
2017-nji ýylyň 31-nji ýanwarynda Aşgabatda Türkmenistanyň Daşary işler ministri Türkmenistana iş sapary bilen gelen Energetika Hartiýasynyň Baş Sekretary jenap Urban Rusnak bilen duşuşyk geçirdi.
Duşuşygyň barşynda taraplaryň arasynda Türkmenistan bilen Energetika Hartiýasynyň arasyndaky hyzmatdaşlygyň häzirki ýagdaýy we geljegi barada işjeň gepleşikler geçirildi.
Energetika ulgamynda hyzmatdaşlygy mundan beýläk hem ösdürmek we bilermenleriň biri-birinden tejribe alyşmak arkaly Türkmenistan bilen bu Guramanyň arasyndaky gatnaşyklary jebisleşdirmek meseleleri ara alnyp maslahatlaşyldy. Aşgabatda geçirilmegi meýilleşdirilýän Energetika Hartiýasynyň 28-nji maslahatyna taýýarlyk meselelerine geçmek bilen, jenap Rusnak Türkmenistanyň Energetika Hartiýasynda başlyklyk etmegi özara bähbitli hyzmatdaşlyga goşmaça itergi berjekdigini we energiýa howpsuzlygy meselesinde global dialogyň ýola goýulmagyna ýardam etjekdigini, şeýle hem energiýa howpsuzlygy we durnukly ösüşi üpjün etmek meselelerinde täze çemeleşmeleri işläp taýýarlamak üçin tagallalary birleşdirmegiň zerurdygyny nygtady.
Duşuşygyň ahyrynda, energetika ulgamynda halkara hyzmatdaşlygy ösdürmekde Türkmenistanyň işjeň hereketlerini belläp, taraplar bu ugurda özara gatnaşyklary berkitmeklige ygrarlydyklaryny tassykladylar.
Kaydol: Kayıt Yorumları (Atom)


text:
۱۳۸۹ مرداد ۱۲, سهشنبه
ایراندا ترکمن ادبیّانتی - - - - - Eýranda türkmen edebiýaty
Türkmen sesi - Soňky ýyllarda türkmenistanly ýazyjydyr şahyrlaryň kitaplary Eýranda pars diline köp terjime edildi. Şol eserler türkmençe arap – pars elipbiýinde hem türkmen okyjylaryna hödürlendi.
Edebiýatçy Kasym Nurbatow Türkmensähradaky türkmenleriň edebiýatyny türkmenistanlylara tanatmakda alada eden bolsa, Eýranda çykýan “Sähra“ gazetiniň baş redaktory Dr.Abdolrahman Düýeji hem türkmenistanly ýazyjydyr şahyrlaryň eserlerini pars diline terjime edip, eýranlylara tanadyp başlady.
Azatlyk Radiosy terjimeçi Abdolrahman Duýeji bilen söhbetdeş boldy.
Azatlyk Radiosynyň Germaniýadaky habarçysy Taher Shir Mohammadi tarapyndan taýýarlanan “Türkmen Sesi“ programmasynda Türkmenistanda daşary ýurtly türkmenleriň edebiýaty barada çap bolan kitaplar hakynda hem maglumat berler. -----> Diňle
اشتراک در: نظرات پیام (Atom)


text:
Merkezi Aziýa ýurtlarynyň we Ýaponiýanyň daşary işler ministrleri Owganystanyň hökümetiniň we halkynyň ýurtda syýasy durnuklylygy dikeltmäge we sosial-ykdysady mäkämligi üpjün etmäge gönükdirilen tagallalaryny goldamagy dowam etdirmäge isleglidiklerini beýan etdiler.
Bu barada “Merkezi Aziýa+Ýaponiýa” dialogynyň çäginde geçirilen altynjy duşuşygyň dowamynda, gol goýlan bilelikdäki beýannamada aýdylýar.
1-nji maýda Aşgabatda geçirilen duşuşyga Ýaponiýanyň daşary işler ministri Fumio Kisida we onuň merkezi aziýaly kärdeşleri, ýagny Türkmenistandan Raşid Meredow, Gazagystandan Kaýrat Abdrahmanow, Gyrgyzystandan Erlan Abdyldaýew, Täjigistandan Sirojiddin Aslanow we Özbegistandan Abdulaziz Kamilow dagy gatnaşdy.
Gürrüňi edilýän ýurtlaryň daşary işler ministrleriniň bilelikde ýaýradan beýanatynda, Owganystanda harby-syýasy ýagdaýyň çylşyrymly bolmagynda galýandygy aýdylýar.
Şeýle-de, “bu ýurtdan neşe gaçakçylygyna we narkotigiň däp bolan görnüşinden başga maddalaryň ulanylyşy dogrusynda artýan howpa garşy göreşmek üçin, talabalaýyk çäreleriň görülmelidigi” bellenilýär. Gürrüňi edilýän neşe serişdeleri terrorizmi maliýeleşdirmegiň çeşmesi hökmünde hyzmat edýär.
Merkezi Aziýa ýurtlary Ýaponiýanyň regiondaky neşä garşy göreş edaralarynyň işgärlerini türgenleşdirmek barada etjek kömegine gowy baha berip, regionda durnuklylygy we howpsuzlygy saklamak üçin, serhet gözegçiligi ulgamynda hem hyzmatdaşlygyň möhümdigine ünsi çekdiler.
Türkmenistanyň Owganystan bilen uzyn serhet araçägi bar we Aşgabat owgan hökümeti bilen “Talyban” hereketiniň arasynda parahatçylyk ugrundaky gepleşikleriň geçirilmegi üçin, öz syýasy giňişligini hödürlemäge taýýardygyny indi birnäçe ýyl bäri tekrarlap gelýär.
Şeýle-de, türkmen hökümeti Owganystany hem öz içine alýan regional proýektleriň birnäçesiniň amala aşyrylmagy ugrunda iş alyp barýar. Olaryň arasynda Türkmenistan-Owganystan-Täjigistan demirýoly we Türkmenistan-Owganystan-Pakistan-Hindistan gaz geçiriji proýekti bar.
“Merkezi Aziýa+Ýaponiýa” dialogynyň çäginde geçirilen duşuşygyň dowamynda söwda-ykdysady, ösen tehnologiýa we medeni-ynsanperwer ugurlar boýunça aragatnaşyk bilen bagly meseleler dogrusynda hem taraplaryň pikir alşandygy habar berilýär.
Duşuşygyň çäginde Täjigistanyň daşary işler ministri Sirojiddin Azlow dialogyň ýolbaşçysy saýlanyp, ol nobatdaky ýedinji duşuşygyň 2018-nji ýylda Täjigistanda geçiriljekdigini yglan etdi.
Gazagystanyň, Gyrgyzystanyň, Täjigistanyň, Türkmenistanyň, Özbegistanyň we Ýaponiýanyň daşary işler ministrleriniň gatnaşmagynda geçirilýän duşuşyklaryň düýbi 2004-nji ýylda tutulypdy.


text:
Aşgabadyň Olimpiýa stadionyndaky äpet at kellesi heýleki Ginnesiň rekordlar kitabyna giripdir. Stadionynyň münberini bezeýän ahalteke bedewiniň çeper keşbi atyň dünýäde iň uly nyşany diýip “Guinness World Records“ kompaniýasynyň wekilleriniň ykrar edildi. Wekilleriniň beren şahadatnamasyna laýyklykda, atyň şekiliniň beýikligi 40,05 metr (131 fut 4,9 dýuým), uzynlygy 37, 69 metre (123 fut 7, 9 dýuým) hem-de ini 40, 24 metrdir (132 fut 0,6 dýuým) barabar boldy. Ine şadatnamanyň suraty: https://i.hizliresim.com/zB9Dv6.jpg
Türkmenistan örän ýygy-ýygydan Ginnesiň rekordalr kitabynda peýda bolýar. Ýurtda dürli ýyllarda şu aşakdaky rekordlar hasaba alyndy:
1) dünýäde mermer binaly jaýlaryň iň gür ýeri (Aşgabatda);
2) dünýäde ýapyk görnüşli iň uly görüş çarhy;
3) iň uly fontan-heýkel toplumy bolan “Oguzhan”;
4) iň belent baýdak sütüni (soň bu rekord Täjigistan we Saud Arabystany tarapyndan bozuldy):
5) täze uçar menziliniň üçeginde iň uly göl şekili ýerleşdirildi;
6) elden dokalan iň uly haly:
7) dünýäde iň uly ýyldyz şekilinde gurlan telemerkez;
8) Türkmenistanda ak öý görnüşinde iň uly bina guruldy;
9) bu ak öýde 4 müň adam bir wagtda Türkmenistanyň prezidentiniň “Öňe, diňe öňe” diýen aýdymyny ýerine ýetirdi we bu hem “Guinness World Records” kompaniýasynyň wekilleri tarapyndan bellige alnyp, Ginnesiň rekordlar kotabyna girizildi.


text:
Türkmenistanly bir gyz Türkiýäniň Stambula golaý Sakarýa welaýatynyň Arifiýe etrabyndaky bir köprä çykyp, özüni aşak oklap, janyna kast etmäge synanyşdy.
Türk metbugatynda ýaýran habara görä, Türkiýäniň Sakarýa welaýatynyň Arifiýe etrabynyň Mollaköý atly ýerinde, 25-nji aprelde agşam sagat 18.30 töwereginde 20 ýaşyndaky D.M. atly türkmenistanly gyz maşgaladaky oňşuksyzlyk sebäpli köprä çykýar.
Ýaş zenanyň köprä çykanyny gören töwerekde derýada balyk tutýan ýerli raýatlar ýagdaýy derrew türk žandarma gullugy bilen Tiz kömege habar berýärler.
Wakanyň bolan ýerine gelen žandarm gullugynyň işgärleri derrew töwerekde howpsuzlyk çäresini amala aşyrýarlar. Ondan soň ol ýere gelen Tiz kömek halas ediş gullugy we žandarm gullugynyň işgärleri bilen bilelikde, türkmen gyzy raýyndan gaýtarmak üçin töwella edýärler.
Ähli töwellalara garamazdan, D.M. atly türkmen gyz özüni köprüden aşak - derýa taşlap, öz janyna kast etmäge synanyşýar. Tiz kömegiň işgärleri hem şol bada türkmen gyzy halas etmek üçin, derýa bökýärler.
Wakanyň bolan ýerine gelen "AFAD", ýagny adatdan daşary ýagdaýlarda kömek gullugynyň işgärleri derrew motorly gaýyk bilen derýa girip, türkmen gyzny we ony halas etmäge synanyşýanlary suwdan çykaryp, Tiz kömek ulagyna mündirýärler. Derýadan çykarylan D.M. atly türkmen gyzy keselhana äkidilýär we hassahana ýerleşdirilýär.
Sakarýa welaýatynyň Arifiýe etrabynyň žandarm gullugynyň bu waka bilen baglanşykly derňew işini başladandygy habar berilýär.
Ýeri gelende bellesek, köprüden özüni derýa taşlap, janyna kast etmäge synanşan 20 ýaşyndaky D.M. atly türkmenistanly gyzyň saglyk ýagdaýynyň gowudygyny bildiren hassahananyň işgärleri Azatlyk Radiosyna onuň saglyk ýagdaýy barasynda metbugatda çykyş etmek gadaganlygy sebäpli jikme-jik maglumat bermekden saklanýandygyny aýtdylar. Şol bir wagtyň özünde, ol gyzyň ykbaly barasynda degişli taraplardan haýsam bolsa bir kommentariýa almak Azatlyk Radiosyna başartmaýar.
Gepiň gerdişine görä ýatlasak, Türkiýe türkmen migrantlaryň ýykgyn edýän esasy ýurtlarynyň başyny çekýär. Türkiýäniň migrasiýa gullugyndan alnan maglumata görä, 2016-njy we 2017-nji ýylda ýaşaýyş rugsadyny alan türkmenistanly raýatlaryň umumy sany 25 müň adam. Ýene 5 müň türkmen migranty iş rugsadyny alan.
Bulardan başga müňe golaý türkmenistanly hem Türkiýede BMG bosgunlygyna ýüz tutupdyr. Diýmek, häzirki wagtda Türkiýede kanuny ýagdaýda hasaba alnan türkmenistanly raýatlarynyň sany 30 müň töwereginde. 2012-nji ýyldan bäri Türkiýedäki köne pasportly türkmen migrantlary bilen baglanşykly geçirilen barlaglaryň netijesine görä, Türkiýede takmynan 200 müňe golaý köne pasportly we wizasyz ýagdaýda türkmen migrantlarynyň bardygy çak edilýär.


text:
Türkmen häkimiýetleri ýollary awtomatiki usulda sürüjilerden töleg tutjak gurallar bilen abzallaşdyrmagy planlaşdyrýar diýip, “Gündogar” saýty “Neýtralnyý Turkmenistan” gazetine salgylanyp habar berýär.
Türkmen neşiri Awstriýanyň “Kapş Trafik Kon AG” kompaniýasynyň wise-prezidenti, Türkmenistana transport we logistika barada geçirilýän halkara konferensiýa çagyrylan Mihael Gşnitser bilen söhbetdeşligi çap etdi.
“Ýollaryň ulanylandygy üçin töleg almak döwletiň boýnundaky maliýe ýüküni ýeňledýär we raýatlary ýollaryň ýagdaýyna has jogapkär edýär, sebäbi islendik düzgün bozma awtomatiki ýagdaýda ýol töleginiň köpelmegine, kähalatda bolsa jerime sanksiýasyna getirýär” diýip, M.Gşnitser aýdypdyr.
Şeýle-de ol Türkmenistanyň degişli edaralary bilen Aşgabat-Türkmenbaşy ýolunyň bir böleginde uly ýük çekýän kommersiýa maşynlaryndan töleg tutmak barada synag proýetkniň maslahatynyň edilýändigini aýdypdyr.


text:
“Talyban” 2-nji iýunda, eger owgan hökümeti şu hepde Kabulda bolan weýrançylykly ýük ulag partlamasynyň aryny almak üçin “Talyban” tussaglaryny jezalandyryp öldürse, öç aljagyny aýdyp haýbat atanyndan soň, jeňçi toparyň bendilikde saklanýan günbatarly zamunlary babatdaky gorky-howatyr ýokarlandy.
Medianyň habaryna görä, prezident Aşraf Gani ölüm hökümi çykarylan talyban jeňçileriniň we Hakkany toparynyň agzalarynyň 11 sanysynyň jezasynyň ýerine ýetirimegi baradaky karara gol çekdi.Ýogsam bolmasa, “Talyban” 31-nji maýda azyndan 90 adamy öldüren we ýüzlerçe adamy ýaralan partlama gatnaşygynyň ýokdugyny aýtdy.
“Talyban” metbugat habarlaryna jogap bermek bilen, Kabuldaky protestçileriň jezalary ýerine ýetirmek we beýleki çäreler baradaky talaplaryna garamazdan, tussaglara zyýan ýetirmezlik barada owgan hökümetine duýduryş berdi.
Kabulda 2-nji iýunda bolan demonstrasiýalara gatnaşan adamlar hökümetden jemgyýetçiligi goramagy talap etdiler.
“Talyban” öz websaýtynda çap eden beýanatynda, eger-de hökümet 11 tussagy jezalandyryp öldürse, “berk nusgalyk hüjümleri” gurnajakdygyny, şol sanda ýesirlikde saklaýan daşary ýurtly zamunlaryny hem öldürjekdigini aýdyp, haýbat atdy.
“Talyban” häzir Owganystanyň Amerikan uniwersitetiniň geçen ýyl alnyp gaçylan iki professoryny zamunlykda saklaýar, olaryň biri amerikan, beýlekisi awstraliýaly.
Uniwersitet 2-nji iýunda olaryň bigünädigini aýdyp,“Talybandan” Kevin King bilen Timothy Weeks azat etmegi sorady. “Olaryň ikisi hem bu ýurda ýaş owganlara bilim bermek, olaryň Owganystany gaýtadan gurmak işine goşant goşmaklaryna kömekleşmek üçin geldi” diýip, uniwersitetiň haýyşnamasynda aýdylýar.
Şeýle-de “Talyban” kanadaly syýahatçy Joşua Boýl (Joshua Boyle) bilen onuň amerikan aýaly Keýtlan Koulmany (Caitlan Coleman) ýesirlikde saklaýar. Owganystanda 2012-nji ýylda alnyp gaçylaly bäri bu jübüdiň iki ogly hem boldy.
Owgan hökümetiniň “Talyban” tussaglaryny jezalandyryp öldürmek baradaky karary Owganystanyň esasy aňtaw gullugynyň, Howpsuzlyk boýunça milli müdirliginiň partlama Hakkany toparynyň, “Talyban” bilen ýaranlykdaky jeňçileriň jogapkärdigi barada çykaran netijelerine daýanýar diýip, AFP we “Roýters” habar berdi.
Habar gulluklary hökümetiň şu netijeler esasynda bu iki topardan jezalandyrylyp öldüriljek tussaglaryň sanawyny düzendigini aýdýarlar.
2-nji iýundaky demonstrasiýaçylar Hakkany toparyny esaslandyryjynyň ogly Anas Hakkanyny jezalandyryp öldürmegi aýratyn talap etdiler. Ol 2014-nji ýyldan bäri owgan hökümetiniň türmesinde saklanylýar.
Emma hökümet çeşmesi AFP-äAnasyň hökümet tarapyndan jezalandyrylmagy planlaşdyrylýan 11 tussagyň sanawynda ýokdugyny aýtdy.
AFP we “Roýters” habar gulluklarynyň maglumatlary esasynda taýýarlandy.


text:
9 Şubat 2015 Pazartesi
Sport Syny
Geçen dynç günleri ýurdumyzyň sport durmuşy birnäçe ähmiýetli wakalara beslendi. Şenbe güni, 7-nji fewralda 1997-1998-nji ýylda doglan ýetginjekleriň we gyzlaryň arasynda basketbol boýunça Türkmenistanyň birinjiligi ugrunda ýaryşyň ýeňijileri we baýrak eýeleri kesgitlenildi. Ýekşenbe güni bolsa ýakynda türkmen paýtagtynda açylan ýöriteleşdirilen täze küşt-şaşka mekdebinde sportuň aň-paýhas görnüşleri boýunça ýaryşyň üçüsi geçirildi.
Basketbol boýunça gyzgalaňly ýaryşlar Türkmen döwlet ykdysadyýet we dolandyryş institutynyň sport toplumynda geçirildi. Ýetginjekleriň ýaryşyna iki toparça bölünen 8 topar /3-si Aşgabatdan we 5-si welaýatlardan/ ýygnandy. Her toparçanyň iň oňat iki topary medallar ugrunda ýarym final duşuşyklarda ýaryşy dowam etdi.
Ahyrky netijede, çempionlyk derejesi ugrunda bäsleşikde Aşgabat-1 hem-de Mary welaýatynyň ýygyndy topary duşuşdylar. Türkmenistanyň at gazanan tälimçisi Raşid Kaýumowyň ýolbaşçylygynda tälim alýan paýtagtly türgenler duşuşygy garşydaşyň toruna tarap ýyldyrym çaltlygyndaky hüjümlerden başladylar hem-de eýýäm oýnuň ilkinji minutlarynda özlerine hasapda uly artykmaçlygy üpjün etdiler.
Alekseý Zaplatnynyň türgenleri oýunçylary gorag hataryna geçirmek arkaly aşgabatlylaryň okgunly hüjümlerini saklamaga çalyşdylar. Emma bu ýeterlik bolmady. Netijede, marylylar 48:61 hasabynda ýeňlip, ikinji orny eýelemek bilen, hormat münberiniň iň ýokary basgançagyny aşgabatlylara berdiler.
“Bürünç” baýragy Lebap welaýatynyň basketbolçylary eýelediler. Olar üçünji orun üçin duşuşykda paýtagtyň “Olimp” sport mekdebinden bolan deň-duşlaryndan üstün çykdylar.
Gyzlaryň arasynda geçirilen ýaryşa basketbol toparlarynyň 6-sy – ýurdumyzyň welaýatlaryndan bäş we Aşgabat şäherinden toparlar gatnaşdylar. Duşuşyklar aýlaw ulgamy boýunça geçirildi. Ýeňlişsiz netijäni--mümkin bolan bäş oýunda bäş ýeňşi Zarima Sultanowanyň tälim berýän Lebap welaýatyndan bolan ýygyndy topar gazandy. Özi-de şol ýeňişleriň her biri hasapda uly aratapawut görkezmek bilen gazanyldy.
Lebap welaýatynyň toparynyň üstünligini Jennet Bäşimowa, Madina Aliýewa, Kümüş Hudaýberdiýewa, Dilfuza Azizowa we Umyda Joraýewa üpjün etdiler. Olaryň görkezen oýunlary we pökgä ynamly eýelik etmekleri, meýdançanyň bütin çäklerinde hereket etmekleri, oýny goranyşdan hüjüme tiz geçirip bilmekleri, şeýle hem ýyldyrym çaltlygynda yzlaryna dolanmagy başarmaklary özlerine we topardaky deň-duşlaryna şunuň ýaly talap edijilikli bolan ýagdaýlarynda olara sportda oňat geljegiň garaşýandygyny öňünden aýtmaga mümkinçilik berýär. Ähli bildirilýän talaplar oňaýly gabat gelen ýagdaýynda olaryň köpüsine 2017-nji ýylda Aşgabatda geçiriljek Ýapyk binalarda we söweş sungaty boýunça V Aziýa oýunlarynda milli ýygyndynyň düzüminde çykyş etmek ýaly belent hormat nesip eder. Çünki,mälim bolşy ýaly, basketbol hem bu iri möçberli toplumlaýyn ýaryşlaryň maksatnamasyna goşuldy. Şol ýaryşlar ilkinji gezek diňe bir Aziýa döwletleriniň däl, eýsem, Okeaniýa ýurtlarynyň ýygyndy toparlaryny hem ýygnar.
Ýöriteleşdirilen küşt-şaşka mekdebinde geçirilýän ýaryşlar barada aýdylanda, bu ýerde 12 ýaşa çenli bolan oglan-gyzlaryň arasynda küşt boýunça Aşgabadyň çempionaty, 18 ýaşa çenli bolan ýetginjekleriň arasynda şaşka boýunça paýtagtyň birinjiligi ugrunda ýaryş hem-de “Türkmenistan-sagdynlygyň we ruhubelentligiň ýurdy!” diýen şygar astynda geçirilýän VI Umumymilli oýnuň çäklerinde küşt boýunça şäher ýaryşy geçirildi.
12 ýaşa çenli küştçüleriň ýaryşynda paýtagtyň sport komitetiniň küşt sport mekdebinde tälim alýanlaryň 40-sy 9 tapgyrda şweýsar ulgamy boýunça bäsleşdiler. Ýetginjekleriň toparynda ýaryş tamamlanmagyna eýýäm 2 tapgyr galanda ýeňiji kesgitlendi: Allaýar Şirliýew altyn medal gazandy. Türkmenistanyň at gazanan tälimçisi Aýdogdy Atabaýewiň elinde tälim alýan küştçi ýeňlişe sezewar bolman, mümkin bolan 9 utuk gazandy.
Ýaş küştçi oýunlarynda öz döwründe bütin dünýä meşhur grossmeýster, küşt boýunça dünýäniň dördünji çempiony Aleksandr Alýohiniň ulanan hüjüm ediş tärleiniň ähli artykmaçlygyny erjellik bilen başarnykly peýdalanýar. Öz ýaş toparynda öňdäki orny eýeläp, A.Şirliýew bir wagtyň özünde oýunlary geçirmek görnüşinde, şeýle hem sport ussady adyna we halkara atlara eýe bolan uly ýaşly küştçüler bilen oýunlarda öz ussatlygyny ýokarlandyrýar.
Gyzlaryň toparynda birinji ornuň ykbalyny sport koeffisentleriniň gatnaşyklary arkaly kesgitlemeli boldy, çünki ýaryşa gatnaşýanlaryň ikisi – Merjen Batyrowa we Ogulsuraý Baýrambaýewa 8,5 utuk topladylar. Sanlar deňeşdirilende, Merjende oňat görkeziji emele geldi we ol netijede, altyn medal gazandy. Ogulsuraý kümüş medala eýe boldy.
Şaşka boýunça ýaryşlar 14-nji fewrala çenli dowam eder. Ýeňijiler we baýrak eýeleri iki görnüşde—nusgawy ýaryşlarda we çalt göçmek görnüşinde kesgitlener.
Umumymilli oýunlaryň çäklerinde geçirilýän küşt bäsleşikleriniň netijeleri boýunça oýunlaryň jemleýji tapgyryna gatnaşmak üçin Aşgabadyň ýygyndy toparynyň düzümi kesgitlener. Şonda zähmet toparlarynyň wekilleri -- ýaş küşt söýüjiler iň güýçli diýen at ugrunda ýurdumyzyň welaýatlaryndan bolan ýygyndy toparlar bilen güýç synanyşmaly bolar. Häzirki ýaryşlaryň ýeňijileri Bagtyýarlyk etrabyna wekilçilik edýän zähmetkeşler boldy. Ikinji orna Ruhabat etrabynyň, üçünji orna bolsa Köpetdag etrabynyň toparlary mynasyp boldular.
Şu gün, 9-njy fewralda Türkmenistanyň zenanlar ýygyndysy Reşt şäherine /Eýran Yslam Respublikasy/ ugraýar. Şol ýerde 11-20-nji fewral aralygynda halkara ýaryşy geçiriler. Bu ýaryşlar, hürärmenleriň pikirine görä, beýleki iri halkara ýaryşlaryna, şol sanda Ýapyk binalarda we söweş sungaty boýunça V Aziýa oýunlaryna taýýarlygyň bir tapgyry bolar.
Biziň ýurdumyzyň ýygyndysynyň düzüminde şu günki günde Türkmenistanyň iň güýçli küştçüleri, şol sanda 2013-nji ýylda Aziýanyň çempiony Gözel Atabaýewa, 2014-nji ýylda ýokary milli liganyň ýeňijisi Bahar Hallaýewa, Aziýanyň wise-çempiony Meňli Öwezowa we beýlekiler bar.
Halkara ýaryşlary baradaky gürrüňimizi dowam edip, şu gün-9-njy fewralda “Aşgabat” köpugurly stadionynda Aziýanyň futbol konfederasiýasynyň /AFK/ kubogy ugrundaky ýaryşyň çäklerinde duşuşygyň geçiriljekdigini belläliň. 2014-nji ýylda Türkmenistanyň Kubogynyň eýesi “Ahal” we AFK-nyň kubogynyň iki gezek /2006, 2007 ýyllarda/ eýesi Gyrgyzystanyň “Dordoý” toparlary güýç synanyşar. Ertir—10-njy fewralda sport baýramçylygyny Türkmenistanyň häzirki çempiony “Altyn asyr” bilen Ýemeniň çempiony “Al Sagr” toparynyň duşuşygy dowam eder. Oýunlaryň ikisi hem 17.00-da başlanar.
Kaydol: Kayıt Yorumları (Atom)


text:
18-nji maýda Döwletliler köşgünde baýramçylyk çäresi geçirildi. Onda bu ýerde terbiýelenýän çagalar hormatly Prezidentimiz Gurbanguly Berdimuhamedowyň adyndan hurmadan taýýarlanan nygmatlary sowgat aldylar.
Çärä gatnaşanlaryň belleýşi ýaly,...
18-nji maýda Türkmenistanyň Konstitusiýanyň we Türkmenistanyň Döwlet baýdagynyň güni bellenildi. Bu şanly baýram mynasybetli Türkmenistanyň Prezidenti Gurbanguly Berdimuhamedow Aşgabatdaky Konstitusiýa binasyna we Döwlet baýdagynyň sütünine gül...
Ministrler Kabinetiniň we Döwlet howpluk geňeşiniň bilelikdäki mejlisinde wise-premýer D.Amangeldiýew Aşgabat şäheriniň güni mynasybetli 24 — 25-nji maýda “Ak şäherim Aşgabat” ХVII köpugurly halkara sergisini we...
Ministrler Kabinetiniň we Döwlet howpluk geňeşiniň bilelikdäki mejlisinde wise-premýer B.Abdyýewa döwlet Baştutanyna Türkmenistanyň Konstitusiýasynyň we Türkmenistanyň Döwlet baýdagynyň güni mynasybetli geçiriljek çäreler hem-de “Ýüpek ýoly —...
Şu gün tomaşaçylara Türkmen telewideniýesiniň teleýaýlymlarynda tehniki işler sebäpli beriljek arakesme barada bildiiş ýetirildi. Bildirişde milli telewideniýämiziň ýaýlymlarynda 15-nji maý güni gije sagat 00:00-dan gündiz...
1941-nji ýylyň awgusty... Ýanýoldaşlaryny urşa ugradan alty gelin olar ýygnanşyk nokadyndan bellenilen ýere obalaryndan altmyş kilometr uzaklykdaky Raýewka stansiýanyň üstünden geçip gitjek diýen habar eşidýärler....
Ministrler Kabinetiniň 11-nji maýda geçirilen mejlisinde döwlet Baştutanyna mekdep okuwçylarynyň tomusky dynç alyş möwsümini guramaçylykly geçirmek boýunça alnyp barylýan işler barada hasabat berildi.
Şu maksatlarda çagalar bilen...
Türkmenistanyň Konstitusiňasynyň we Döwlet Baňdagynyň güni mynasybetli paýtagtymyzdaky Jemgyýetçilik guramalary merkezinde “Türkmenistanyň Konstitusiýasy: täze taryhy eýýam we ösüşiň milli tejribesi” atly ylmy-amaly maslahat geçiriler.
Iş toparlarynda ministrlikleriň...
Türkmenistanyň Prezidenti Gurbanguly Berdimuhamedow Türkmenistanyň Senagat ministrliginiň garamagynda täze žurnaly döretmek baradaky Karara gol çekdi.
Resminama laýyklykda Türkmenistanyň Senagat ministrligine:
“Türkmenistanyň senagaty” žurnalyny hem-de ministrligiň merkezi edarasynda...
11 — 13-nji maý aralygynda «Aşgabat» kinoteatrynda Ýewropa filmleriniň günleri geçiriler. Ýewropa birleşiginiň sebit merkezi we Türkmenistanyň Medeniýet ministrligi tarapyndan geçirilýän çärede Awstriýanyň, Çehiýanyň, Estoniýanyň,...
Türkmenistanda Türkmen bedewiniň milli baýramy giňden bellenildi, şanly baýramyň hormatyna şu gün Halkara ahalteke atçylyk sport toplumynda esasy wakalar ýaýbaňlandy.
Şu günler paýtagtymyza dünýäniň köp ýurtlaryndan...
Aşgabatda hormatly Prezidentimiz Gurbanguly Berdimuhamedowyň başlyklyk etmeginde Halkara ahalteke atçylyk assosiasiýasynyň VIII mejlisi geçirildi.
Türkmenistanyň Prezidentimiz Gurbanguly Berdimuhamedow «Oguzkent» myhmanhanasyna ýygnananlary mübärekläp, güneşli türkmen topragynda şöhraty...
Bedew baýramy mynasybetli Türkmenistanda ahalteke bedewlerine bagyşlanan sergi açyldy. Ol fransuz instituty bilen bilelikde gurnaldy.
Sergide görnükli türkmen nakgaşlarynywe we heýkeltaraşlarynyň işleri, şol sanda Meret Gylyjow,...
Günüň ikinji ýarymynda Türkmenistanyň we Özbegistanyň Prezidentleri welaýatyň sazly-drama teatryna geldiler, bu ýerde iki ýurduň sungat ussatlarynyň konserti boldy.
“Ýurdumyza hoş gelipsiňiz” diýen çykyş konsert maksatnamasyny...
Hywa şäherine gezelenjiň barşynda Türkmenistanyň we Özbegistanyň döwlet Baştutanlary Içan-kalanyň merkezinde ýerleşen Şirgazy medresesine baryp gördüler.
Ol 1718-nji ýylda Şirgazy han tarapyndan gurlupdyr we Hywanyň gadymy...
24-nji aprelde Germaniýanyň paýtagtynyň merkezinde, meşhur Muzeý adasynda ýerleşýän Täze muzeýde “Margiana —–Türkmenistanyň çäklerindäki bürünç asyrynyň şalygy” atly sergi açyldy. Sergide ýurdumyzyň muzeýlerinden getirilen gymmatlyklar...
23-nji aprelde Türkiýede Çagalar baýramy geçirildi. Bu baýramçylygyň çäklerinde «durmuşyň güllerine» bagyşlanan köp sanly dabaralar geçirildi diýip, ORIENT habarlar agnetligi ýazýar.
Bu baýram mynasybetli geçirilen Halkara...
Ýakynda Türkiýäniň Bursa şäherinde 40-njy "23 Nisan" ("23-nji aprel") halkara festiwaly geçirildi. Oňa Türkmenistandan "Şatlyk" çagalar tans topary gatnaşdy. Türkiýäniň TRT teleradiokompaniýasy tarapyndan geçirilen festiwala...
19-njy aprelde Aşgabatda “Aýdym-saz sungatynyň gadymy çeşmeleri” atly halkara ylmy maslahat we festiwal tamamlandy. Foruma dünýäniň 13 ýurdundan alymlar we sungat ussatlary gatnaşdylar.
Halkara forumyň jemleýji...
Türkmenistanyň Prezidenti Buýruga gol çekdi. Resminama laýyklykda, türkmen halkynyň milli baýlygy we buýsanjy bolan behişdi bedewlerimiziň dünýädäki şan-şöhratyny has-da belende galdyrmak maksady bilen, şeýle hem...
18-nji aprelde Döwlet medeniýet merkeziniň Mukamlar köşgünde “Aýdym-saz sungatynyň gadymy çeşmeleri” atly halkara ylmy maslahatyň we festiwalyň açylyş dabarasy boldy.
Medeniýet ministrligi tarapyndan guralan çärä gatnaşmak...


text:
Polipropileniň nobatdaky tapgyry Russiýanyň Olýa portuna iberiler
Polipropilen saklanylýan we ugradylýan terminal Türkmenbaşy halkara deňiz portunyň köp hereketli ýerleriniň biridir. 2017-nji ýylyň netijelri boýunça bu ýerden alyjylara 60 müň tonna gymmatly önüm iberildi. Bu ýere Türkmenbaşynyň nebti gaýtadan işleýän zawodlar toplumyndan bir gije-gündizde ortaça 200 tonna golaý ýurdumyzda we daşary ýurtlarda durnukly isleg bildirilýän nebit himiýasynyň bu külke önümi getirilýär.
Daşary ýurtlara ugradylýan önümleriň aglaba bölegi deňizde gämiler arkaly daşalýar. Dürli ýurtlaryň ýük gämileri ýokary islegli haryt almaga gelýärler.
Şu günler Russiýanyň “Musa Jelil” gury ýük daşaýan gämisiniň ammarlaryna polipropilen ýüklemek işleri tamamlanyp barýar. Aşagyna zat goýlan gapakly haltalara gaplanan polipropilen kenardan gämä ýüklenilýär. Olaryň hersinde jemi agramy 1 tonna bolan 40 halta ýerleşýär, bu bolsa diňe bir ýük ýüklemegi aňsatlaşdyrman, eýsem gämä ýüklenen ýüküň hasabyny hem ýeňilleşdirýär. Ýük ýüklemek işleri tamamlanandan soň rus gämisi deňze çykar we “türkmenplen” nyşany bilen tanalýan polipropileni Astrahan oblastynyň Olýa portuna elter.


text:
Amerikanyň “The Walt Disney” kompaniýasy dünýäniň iň köp syýahatçy çekýän ýurdy bolan Fransiýanyň paýtagty Pariž şäherindäki “Disneyland” seýilgähine 2 milliard ýewro möçberinde maýa goýmagy göz öňünde tutýar. Bu baradaky ylalaşyk Fransiýanyň Prezidenti Emmanuel Makron bilen amerikan kompaniýasynyň ýolbaşçysy Bob Aýgeriň arasynda geçirilen duşuşykda gazanyldy.
Taslama laýyklykda, dünýä belli güýmenje seýilgähindäki “Walt Disney Studios” bölegi täzeden gurnalar. Bu ýerde täze 3 sany seýilgäh zolagy dörediler. Olar “Marvel” komiksiniň, “Ýyldyz söweşleri” filminiň hem-de “Gardan şa zenany” multfilminiň gahrymanlaryna bagyşlanar. Meýilnama görä, emeli köl dörediler we bu ýerde dürli teatrlaşdyrylan sahnalar goýlar.
Pariždäki “Disneyland” seýilgähi 25 ýyl mundan ozal gurlupdy. Häzire çenli bu ýere 320 million adam geldi. Häzir ol Ýewropanyň hususy syýahatçylyk desgalarynyň arasynda öňdebaryjydyr. Fransiýanyň syýahatçylyk girdejisiniň 6 göterimden gowragy bu seýilgähiň paýyna düşýär.


text:
Halkara pul gaznasy ýurdumyzyň geljegine oňyn baha berdi
19.03.2017
Şu ýylyň 6—17-nji marty aralygynda Aşgabatda bolan jenap Martin Sommeriň ýolbaşçylygyndaky HPG-niň wekiliýetiniň iş saparynyň jemleri Türkmenistanyň Prezidenti Gurbanguly Berdimuhamedowyň alyp barýan giň gerimli özgertmeleriniň üstünliklere beslenmeginiň nobatdaky subutnamasy boldy. Dünýäniň bu esasy maliýe guramasynyň wekilleri türkmen paýtagtynda bolmagynyň çäklerinde ýurdumyzyň käbir ministrliklerinde we edaralarynda, banklarynda, Türkmenistanyň Mejlisinde duşuşyklary geçirdiler.


text:
Habarlar 5 may 2018
Jemgyýet
Weteranlaryň edermenligi – watansöýüjiligiň beýik mekdebi
Köşgüň baýramçylyk äheňinde bezelen eýwanynda söweş meýdanlarynda deňsiz-taýsyz edermenlik görkezen, tylda zähmetini gaýgyrman faşizmden gazanylan ýeňşe mynasyp goşant goşan adamlar hakynda gürrüň berýän surat eserleri, bezegli albomlar we dürli kitaplar goýlan sergi guraldy.
Jemgyýet
“Türkmenistan –ruhubelentligiň we sagdynlygyň ýurdy” atly sport çäresiniň jemleri jemlenildi
Biraýlygyň çäklerinde zähmet toparlarynyň, okuw mekdepleriniň işgärleri, sportuň toparlaýyn we şahsy görnüşleri boýunça ýaryşlara gatnaşyp, futbol, woleýbol, basketbol oýunlary, ýeňil atletika, milli göreş we sportuň beýleki görnüşleri boýunça iň güýçlüleri kesgitlediler. Iň ýokary netijeleri görkezenlere hormatly Prezidentimiz Gurbanguly Berdimuhamedowyň adyndan sylaglar we gymmat bahaly sowgatlar gowşuryldy.
Ykdysadyýet
Birža täzelikleri
Daşary ýurt puluna Owganystandan gelen telekeçiler Seýdiniň nebiti gaýtadan işleýän zawodynda öndürilen awtobenzini satyn aldylar. Bulardan başga-da, daşary ýurt walýutasyna nah mata hem ýüplük, buýan köküniň guradylan ergini, aýna, portlantsement ýerlenildi. Satyn alan ýurtlar: Russiýa, Türkiýe, Serbiýa. Geleşikleriň umumy bahasy ABŞ-nyň 41 million 662 müň dollaryndan gowrak boldy.


text:
Türkmenistanyň döwlet eýeçiligindäki desgalary hususylaşdyrmak hakynda kanunçylygyna laýyklykda,Türkmenistanyň Maliýe we ykdysadyýet ministrligi döwlet eýeçiligindäki desgalary satmak boýunça maýa goýum bäsleşikleriniň geçirilýändigi barada habar berýär.
Maýa goýum bäsleşikleri 2018-nji ýylyň 29-njy ýanwarynda sagat 10-00-da Türkmenistanyň Maliýe we ykdysadyýet ministrliginiň jaýynda geçirilýär. Salgysy: Aşgabat şäheriniň Arçabil şaýolynyň 156-njy jaýy.
Maýa goýum bäsleşigine Türkmenistanyň Söwda we daşary ykdysady aragatnaşyklar ministrliginiň dolandyrmagyndaky paýnamalar bukjasy, Türkmenistanyň Oba we suw hojalyk ministrliginiň desgalary çykarylýar.
Мaýa goýum bäsleşigine bellenen görnüşde ýüz tutma beren, girew goýan, ýörite ýygym tölän we maýa goýum bäsleşigine gatnaşmak üçin bellenen möhletde bellige almakdan geçen Türkmenistanyň raýatlary, daşary ýurt döwletleriniň raýatlary, şeýle hem Türkmenistanyň döwlete dahylsyz edara görnüşli taraplary we daşary ýurt edara görnüşli taraplary gatnaşmaga hukuklydyr.
Daşary ýurtlaryň kanunçylygyna laýyklykda döredilen ýuridik şahslar, halkara guramalary, olaryň Türkmenistandaky şahamçalary we hemişelik wekillikleri eýeçiligiň döwletiň garamagyndan aýrylmagyna we döwlet emläginiň hususylaşdyrylmagyna diňe Türkmenistanyň Maliýe we ykdysadyýet ministrliginiň ýanyndaky Ykdysadyýeti töwekgelçiliklerden goramak agentliginiň degişli netijenamasy bolan ýagdaýynda gatnaşyp bilerler.
Ýüz tutmalary kabul etmek we maýa goýum bäsleşige gatnaşyjylary bellige almak Türkmenistanyň Maliýe we ykdysadyýet ministrligi tarapyndan şu bildirişiň metbugatda çap edilen pursatyndan başlap, bäsleşigiň başlanmagyna iki kalendar güni galanynda tamamlanýar.
Maýa goýum bäsleşigine gatnaşmagyň tertibi boýunça maslahatlar bermek we obýektler boýunça goşmaça maglumatlary bermek Türkmenistanyň Maliýe we ykdysadyýet ministrliginiň Emläk gatnaşyklary we telekeçiligi goldamak bölümi hem-de welaýatlaryň we Aşgabat şäheriniň Baş maliýe we ykdysadyýet müdirlikleriniň emläk gatnaşyklary we telekeçiligi goldamak bölümleri tarapyndan amala aşyrylýar. Ähli maýa goýum bäsleşigine gatnaşyjylara desgalar bilen öňünden tanyşmaga mümkinçilik berilýär.


text:
Maý aýynda Türkmenistanda ýurduň Senagatçylar we telekeçiler birleşigine agza hususy firmalaryň azyndan 12-si ýapyldy diýip, “Hronika Türkmenistan” neşiri habar berýär.
Neşiriň ýurt içindäki çeşmelerine salgylanyp, 7-nji iýunda beren maglumatynda ýapylýan bu firmalaryň, esasan, ýol gurluşyklaryny amala aşyrýandygy aýdylyp, olaryň ýapylmagynyň sebäbiniň diňe buýurmalaryň sanynyň azlygy ýa-da döwlete tabşyrylýan desgalar üçin tölegleriň gijikdirilmegi bilen baglanyşykly däldigi bellenilýär.
“Mundan öň hususy firmalary ‘uky režiminde’ saklap bolýardy. Ýagny işiň ýa-da buýurmaň ýoklugy sebäpli girdeji bolmaýan wagty, salgyt gullugyna nol (0) balans görkezip bolýardy. Indi bolsa, girdeji bar ýa-da ýok, muňa garamazdan, pensiýa fondy hususy firmalarda hasaba alnan ähli adamlardan aýlyk goşmaçalary tölemegi talap edýärler. Bu firmalarda bolsa, azyndan 10 adam işleýär. Munuň bilen bir wagtda, hususy firmalar işgärleriň bank we saglyk ätiýaçlandyryş hyzmatlaryny hem tölemeli bolýarlar” diýip, neşiriň maglumatynda nygtalýar.
Telekeçiler hususy firmalary ýapmak hem wagt, hem-de maliýe taýdan çykdajy talap edýän bolsa-da, girdeji alman, yzygiderli goşmaçalary tölemegiň deregine olary ýapmagyň has peýdalydygyny belleýärler.
Azatlyk Radiosy bu mesele dogrusynda Türkmenistanyň Senagatçylar we telekeçiler birleşigi bilen habarlaşanda, bu maglumaty tassyklatmak ýa-da inkär etdirmek başartmady.
Emma soňky ýyllarda türkmen häkimiýetleri orta we kiçi telekeçileriň işine garşy ençeme tapgyr çäklendirmeleri girizip, olaryň banklarda pul konwertasiýalaryny, daşary ýurtlara öz ýany bilen äkidip bilýän plastik kartlarynyň sanyny çäklendirdi.
Mundanam başga, olaryň patent we şahadatnama almak üçin tölemeli tölegleri, girdeji salgydy we pensiýa fonduna geçirýän tölegi ýokarlandyryldy. Şeýle-de, käbir telekeçilerden Aziýa oýunlaryny guramalaşdyrmak üçin “meýletin” diýlip “mejbury gatançlar” talap edildi.
Azatlyk Radiosynyň ýurt içindäki çeşmeleri ýurtdaky ykdysady kynçylyklaryň fonunda, telekeçilere girizilen bu çäklendirmeleriň, býujet işgärleriniň aýlyklarynyň wagtynda berilmezliginiň we ýurtda emele gelen nagt pul gytçylygynyň, esasan-da, orta we kiçi telekeçileriň öz işini dowam etdirmegini barha kynlaşdyrýandygyny, şol sebäpli ençeme hususy firmalaryň ýapylýandygyny aýdýarlar.
Aşgabatly synçy we ýazyjy Amanmyrat Bugaýew paýtagtda we welaýatlarda kireýine hödürlenýän söwda dükanlarynyň ençemesiniň hem boş durandygyny aýdýar.
“Aşgabadyň Atamyrat Nyýazow şaýolunyň ugrundaky jaýlaryň birinji gatynda ýerleşýän 21 dükanyň hususy eýeçilige satylýandygy hakyndaky bildiriş indi üç ýyldanam köp wagt bäri gazetde yzygiderli çap edilýär. Ýöne şony satyn alýan adam ýok diýip ynamly aýdyp bolýar. Sebäbi şol bir sanaw yzygiderli gaýtalanýar. Indiki salynjak jaýlarda-da dükanlary kärendesine almak hödürlenýär. Öňki dükanlar gymmat bahaly bolup, satyn alynmaýan bolsa, indi hatda dükanlary kärendesine-de almakdan ýüz öwürýärler” diýip, Bugaýew aýdýar.
Ýurtdaky ykdysady kynçylyklar, telekeçileriň we ilatyň başdan geçirýän problemalary barada ýurduň resmi media serişdelerinde habar berilmese-de, türkmen prezidenti Gurbanguly Berdimuhamedow 6-njy iýunda geçiren iş ýygnagynda, ýurduň maliýe-ykdysady we bank toplumynyň işine ýiti nägilelik bildirdi we pudagyň ýokary derejeli dört resmisine berk käýinç yglan etdi.
Şeýle-de, ol “nebitiň we gazyň bahasynyň durnukly pese düşmeginiň aktiwleriň hem-de maýa goýumlaryň halkara bazarlarynyň ýagdaýyna täsir edýändigini” aýdyp, ‘biziň ýurdumyzyň söwda hyzmatdaşlary bolup durýan döwletlerde hem ykdysady işjeňlik peselýär” diýdi. Emma ol munuň ýurda ýetirýän täsirleri barada anyk mysallar getirmedi.
Dünýäde energiýa bahalarynyň aşaklamagy netijesinde, Türkmenistanyň öz garaşsyzlygyna eýe bolany bäri iň agyr ykdysady krizisi başdan geçirýändigini, halkara ekspertleriniň we ýerli synçylaryň ençemesi aýdýar.


text:
28 Şubat 2017 Salı
Türkmenistanyň Prezidenti Hökümet Düzüminde Wezipelere Belledi
Hormatly Prezidentimiz Gurbanguly Berdimuhamedow Permanlara gol çekip, birnäçe ministrlikleriň we pudaklaýyn edaralaryň ýolbaşçylaryny wezipelere belledi:
Amanberdi Hojamuhammedowiç Tuýliýew Türkmenistanyň senagat ministri;
Nepes Allamyradowiç Gaýlyýew Türkmenistanyň dokma senagaty ministri;
Ogulhajat Amanmyradowna Işangulyýewa “Türkmenhaly” döwlet birleşiginiň başlygy;
Muhammetmyrat Hojalyýewiç Aýdogdyýew “Türkmenhimiýa” döwlet konserniniň başlygy;
Taňyrguly Gurbangulyýewiç Paşiýew Türkmenistanyň Döwlet balyk hojalygy komitetiniň başlygy;
Myratgeldi Resulowiç Meredow “Türkmennebitgazgurluşyk” döwlet konserniniň başlygy;
Maksat Mämmetsaparowiç Babaýew Türkmenistanyň Döwlet ministri – “Türkmengaz” döwlet konserniniň başlygy wezipelerine bellenildiler.
Kaydol: Kayıt Yorumları (Atom)


text:
Türkmenistanyň Garaşsyzlyk muzeýi
Türkmenistanyň Döwlet medeniýet merkeziniň Döwlet muzeýiniň “Garaşsyzlyk” şahamçasy döwletimiziň Garaşsyzlygynyň 10 ýyllygyna bagyşlanyp salnan binada ýerleşýär. Bu muzeýiň ekspozisiýasy iki gatdan ybarat. Birinji gatda Türkmenistan Garaşsyzlygyny alaly bäri ýurdumyzyň ösüşi barada we şu güne çenli ýurdumyzyň ykdysady we syýasy gatnaşyklary, şeýle-de diýarymyzyň welaýatlary barada maglumat berilýär. Ikinji gatda Türkmenistanyň taryhy beýan edilýär. Bu ýerde taryhy şahsyýetler barada giňişleýin maglumat berilýär. Ýörite kartalaryň kömegi bilen türkmenleriň döreden dürli döwletleri, olaryň geografik ýerleşişi barada gürrüň berilýär. Şeýle-de türkmen klassik edebiýaty uly orun tutýar. Muzeýde gadymy we häzirki zaman şaý-sepler, şeýle-de gadymy altyn we kümüş teňňeler sergilenýär. Muzeý esbaplary özünde halkyň durmuşyny we medeniýetini jemläp, wajyp taryhy çeşmesi bolup durýar.
Muzeýiň maksady türkmen halkyna degişli sungat eserlerini, taryhy we medeni gymmatlyklary ýygnamak, olary öwrenmek, goramak we halka ýetirmek üçin oňaýly şertler döretmekden ybaratdyr.
Esbaplaryň esasy bölegi Garaşsyzlyk döwründe toplanyldy. Olaryň hemmesi Türkmenistanyň taryhy, milli medeniýeti, ykdysadyýeti we Watanymyzyň gülläp ösmegi bilen özara baglanyşyklydyr.
Muzeýde ýerleşdirilen gymmatly esbaplar wajyp taryhy çeşme bolup, Türkmenistanyň durmuşyna we medeniýetine, onuň gazanan üstünliklerine ýagtylyk saçýar. Muzeýiň sergi zallary gadymy we häzirki zamanyň arasyndaky arabaglanyşygy, nesilden-nesle geçýän medeniýetiň we sungatyň däp-dessurlary, dünýä medeniýetinde tutýan orny barada gürrüň berýär.


text:
“Häzirki döwrüň futbolçylary biziň döwrümizdäki toplar bilen oýnasalar, onda olar gaty kösençlik çekerdiler.” Hawa, bu sözler futbolyň şasy Peläniň topuň şu günki günde juda kämil derejelere ýetendigini beýan etmek üçin sarp eden setirleridir. Eýsem, futbolçylar Dünýä çempionatlarynda FIFA-nyň düzgünlerine laýyklykda 220–245 gram agramda bolmaly diýlip kesgitlenilen nähili futbol toplarynda oýnapdyr. Megerem, şu barada käbir zatlary bilmek gyzykly bolsa gerek.
“T-Model” topy “Tiento”-dan ökde çykýar
Mundan 88 ýyl ozal, Urugwaýda geçirilen futbol boýunça ilkinji Dünýä Kubogynyň duşuşyklarynda dürli toplar ulanylýar. Has takygy, şu ýa-da bu top bolsun diýen çäklendirme ýok ekeni. Urugwaý – 1930 Dünýä Kubogy bilen baglanyşykly esasy ýatlamalaryň biri-de finalda ulanylan toplardyr. Ýagny Urugwaý bilen Argentinanyň arasyndaky finalyň 1-nji ýarymy argentinleriň getiren topy bilen oýnalan bolsa, 2-nji ýarymda urugwaýlylaryň topy ulanylýar. Argentinler “Tiento” atly pökgüsi bilen 2–1 öňe saýlanýar. Netijede, ýer eýeleri 2-nji ýarymda özleriniň “T-model” topy bilen 3 gol geçirip (4–2), ilkinji kubogy eýeleýärler.
“Federale 102” . Italiýa – 1934 2-nji Dünýä Kubogynda ýerli ECAS atly şereket tarapyndan öndürilen “Federale 102” toplary ulanylýar.
“Allen”. 1938-nji ýylda Fransiýada geçirilen çempionatyň toplary “Allen” diýlip atlandyrylýar we olar Parižde öndürilýär. Deriden edilen we 13 panelden ybarat bu toplaryň ýel berilýän ýerine öňki pökgülerde bolşy ýaly, pagtadan öndürilen bagjyklar ýerleşdirilipdir.
“Duplo T”. 2-nji Jahan urşy sebäpli galdyrylan 2 ýaryşdan soň, çempionat 1950-nji ýylda Braziliýada geçirilýär. “Superball” şereketiniň önümi “Duplo T” toplarynyň ulanylan çempionaty ýer eýeleri üçin juda gynançly tamamlanýar. “Duplo T” toplarynyň iň esasy aýratynlygy-da bagjyksyz bolmagydyr. Bu toplar Dünýä çempionatlarynda ujy iňňeli nasoslar bilen ýel berilýän ilkinji pökgüler bolýar.
“Swiss World Champion”. Şweýsariýa – 1954-de ilkinji 18 panelli pökgüler ulanylýar. Bazeldäki “Kost Sport” kompaniýasynyň önümi bolan bu toplara “Swiss World Champion” diýlip at goýulýar.
“Top Star” . Şwesiýa – 1958 Dünýä Kubogyny resmi futbol topy 102 sany top görnüşiniň arasyndan saýlanyp alynýar. FIFA-nyň 4 wekili tarapyndan Dünýä Kubogynyň topy hökmünde ýurduň Engelholm şäherindäki deri önümlerini öndürýän “Sydsvenska Läder och Remfabriken” fabriginiň “Top Star” atly sary reňkdäki pökgisi saýlanýar.
“Crack”. 1962-nji ýyldaky çempionatyň toplary “Crack” diýlip atlandyrylýar. Çilili işewür Zamora H.-niň fabriginda öndürilen bu toplar çempionatyň açylyş duşuşygynda angliýaly emin Ken Astonyň göwnüne ýaramaýar. Ol 2-nji ýarymda mundan öňki çempionatyň topy bilen duşuşygy tamamlaýar. Umuman, çempionatyň dowamynda başga toplar hem oýnalýar. “Crack” topy aýratynam ýewropalylaryň göwnünden turmaýar.
“Challenger 4-Star”. Futbolyň watany Angliýada geçirilen çempionatda sport esbaplarydyr enjamlaryny öndürýän meşhur britan şereketi “Slazenger”-iň “Challenger 4-Star” atly toplary ulanylýar. 18 panelli sary ýa-da narynç reňkdäki toplar netijede ýer eýelerine-de şowlulyk getirýär.
“ADIDAS”-yň DÖWRI BAŞLANÝAR
“Telstar”. 1970-nji ýyldaky Dünýä çempionaty top babatda uly özgerişlige eýe bolýar. Mundan soň, Dünýä çempionatlarynda diňe “Adidas” şereketiniň toplary ulanylyp başlanýar. Aslynda, “Adidas”-yň toplary 2 ýyl ozalky Ýewropa çempionatynda-da ulanylýar we şol bäsleşik nemes kompaniýasynyň toplarynyň ulanylmagynyň başlangyjy bolýar. Şeýlelikde, ilki UEFA, soňra FIFA üçin top bilen baglanyşykly mesele ymykly çözülýär. 1970-nji ýylda “Adidas”-yň “Telstar” toplary oýnalýar. Adaty toplary ýadyňa salýan “Telstar” 32 panelli ilkinji pökgüler bolup, ol ak-gara reňkde bolýar. Şereket bu çempionat üçin 20 sany top öndürýär.
“Telstar Durlast”. Germaniýa – 1974-däki top “Telstar Durlast” bolup, “Adidas”-yň bu önümi poliuretandan taýýarlanan ilkinji futbol topudyr. Suw geçirmeýän bu top aňsat-aňsat ýyrtylmaýar.
“Tango” we “Tango Espaňa”. Argentina – 1978-de “Tango”, Ispaniýa – 1982-de “Tango Espaňa” toplary ulanylýar. Iki top hem birmeňzeş bolup, “Tango Espaňa” pökgüsi “Tango” garanyňda, käbir babatda azda-kände kämilleşdirilendir. “Tango Espaňa” Dünýä çempionatlaryndaky deriden edilen iň soňky top bolýar.
“Azteca”. Meksika – 1986-da ilkinji gezek sintetik toplar ulanylýar. Tutuşlygyna sintetik hem-de elde tikilen bu “Azteca” atly toplar astekalylaryň medeniýetini, taryhyny aňladýan şekiller bilen bezelendir.
“Etrusco Unico”. Italiýa — 1990-da “Azteca”-nyň kämilleşdirilen görnüşi ulanylýar. Adyny we bezegini Italiýanyň medeniýetinden, taryhyndan alýan “Etrusco Unico” topy nemeslere ýeňiş getirýär.
“Questra”. “Ýyldyzlar üçin başdan geçirme” diýen manyny aňladýan “Questra” atly pökgi ABŞ – 1994-iň resmi topy bolýar.
“Tricolore”. Fransiýa – 1998-iň resmi topy 1978-nji ýyldaky “Tango” topunyň nusgawy bezegi bilen meňzeşdir. “Adidas” Dünýä çempionatlarynda iň soňky sapar şol nusgawy bezegini ulanýar. “Tricolore” atly bu pökgi Dünýä çempionatlarynda ulanylan ilkinji köp reňkli topdur. Ol reňkini Fransiýanyň baýdagyndan alýar. Fransuz dilinde “üç reňk” diýen manyny aňladýan “Tricolore” pökgüleri “Adidas”–yň Ýewropanyň daşynda, öndüren ilkinji topy bolup, ol Marokko we Indoneziýada taýýarlanýar.
“Fevernova”. Ilkinji gezek 2 ýurduň bilelikde guran Dünýä çempionaty bolan Ýaponiýa we Günorta Koreýa – 2002-de “Fevernova” atly toplar ulanylýar. Ilkinji gezek adaty “Tango” toplarynyň nusgawy şekillerine meňzedilmän taýýarlanan bu pökgüler kubogyň reňkini ýatladýan altynsow reňkde hem-de üçburçly bezegdedir. Çempionaty guraýjy ýurtlaryň medeniýetinden ylham alnyp taýýarlanan “Fevernova” azda-kände şemala hem garşy durup bilýär. Şeýle-de derwezeçilere kynçylyk döredýän bu topuň tizligi öňkülere garanyňda, 15 göterim ýokarydyr.
“Teamgeist”. 2006-njy ýylda çempionat Germaniýada geçirilip, duşuşyklarda “topar ruhy” diýen manyny aňladýan “Teamgeist” toplary ulanylýar. Tehnologiýanyň kämilleşmegi bilen toplardaky paneller hem azalýar. “Teamgeist” 8 panelli bolup, toplaryň ýüzüne geçiriljek duşuşygyň, stadionyň atlary hem ýazylýar. Final duşuşygyna niýetlenilip, şol bir toplar altynsow reňkde “Teamgeist Berlin” ady bilen çykarylýar we bu däp soňky çempionatlar üçinem ýoň bolup galýar.
“Jabulani”. Dünýä çempionaty 2010-njy ýylda ilkinji gezek Afrikada geçirilýär. Günorta Afrikanyň myhmansöýerliginde geçirilen çempionatda “Jabulani” atly 8 panelli toplar ulanylýar. Tehnologiýanyň soňky gazananlary bilen etilenwinilasetat hem-de termoplastik poliuretandan taýýarlanan toplar “Adidasyň” Hytaýdyr Hindistandaky fabriklerinde öndürilýär. Wuwuzelalar bilen ýatda galan çempionatyň finaly-da altynsow reňkdäki “Jo’bulani” topy bilen oýnalýar.
“Brazuca”. 2014-nji ýylda Dünýä Kubogy Braziliýada geçirilýär. 64 ýyldan soň, bu çäräni özlerinde 2-nji gezek guraýan Braziliýadaky çempionatda “Brazuca” toplary duşuşyklaryň bezegine öwrülýär. Ady ses berlişik esasda janköýerler tarapyndan goýulýar we ol janköýerleriň at goýan ilkinji FIFA Dünýä Kubogy resmi topy bolýar. Toplar Pakistanyň Sialkot şäherinde öndürilýär. “Braziliýalylara mahsus” diýen manyny aňladýan “Brazuca” 6 panelli bolup, ol hem beýleki resmi toplar ýaly, poliuretandan tikilýär. Elbetde, bu çempionat hem edil 1950-nji ýyldaky ýaly braziller üçin juda pajygaly ýagdaýda tamamlanýar.
“Telstar 18”. Ýene-de 33 günden başlanjak Russiýa – 2018 üçin “Adidas” kompaniýasy “Telstar 18” atly topy taýýarlady. Şereketiň Dünýä çempionatlaryndaky ilkinji topunyň (1970, “Telstar”) konsepsiýasyndan ugur alnyp öndürilen bu top 6 panellidir. Ol Pakistanyň Sialkot şäherinde öndürilýär. “Telstar” sözi “television” we “star”, ýagny telewizor hem-de ýyldyz diýen sözlerden emele gelendir.


text:
Türkmenistanyň Döwlet daşary ykdysady iş bankynyň Aşgabat şäher şahamçasynyň ýerleşýän salgysy: Aşgabat ş., 1945 köç. (10-ýyl Abadançylyk), jaý -160.
Türkmenistanyň Döwlet daşary ykdysady iş bankynyň Aşgabat şäher şahamçasy korporatiw we şahsy taraplar müşderilere hyzmat etmäge we maýa goýum kompaniýalarynyň şäherde alyp barýan işlerine hyzmatdaşlyk etmäge gönükdirilen. Şahsy we edara görnüşindäki taraplar bolan müşderilere bank hyzmatlarynyň giň geriminden peýdalanmak mümkinçilikleri hödürlenilýär: goýumlar, depozitlar, sarp ediş karzlary, MILLIKART we VISA plastik kartlarynyň göýberilişi we hyzmat edilişi, pul geçirimleri, walýuta alyş-satyş amallary, seýf öýjüklerini kärendesine bermek, korporatiw müşderileri karzlaşdyrmak, halkara söwda we taslama maliýeleşdirilişi, akkreditiw amallary, faktoring, kiçi we orta telekeçiligi karzlaşdyrmak, häzirki zaman tehnologiýalaryny ulanmak bilen hasaplaşyk-kassa hyzmatlaryny ýerine ýetirmek.


text:
6 Eylül 2015 Pazar
Türkmenistanda Güýzki At Çapyşyk Möwsümi Badalga Aldy
Paýtagtymyzyň we ýurdumyzyň welaýatlarynyň atçylyk sport toplumlarynda güýzki at çapyşyk möwsümi balaga aldy. Ol düýnä belli ahalteke bedewleriniň mekanynda—Türkmenistanda örän meşhur atçylyk sportunyň köpsanly muşdaklaryny ýygnady.
Yzygiderli geçirilýän at çapyşyklarynyň baş maksady atçylyk babatda türkmen halkynyň köpasyrlyk däplerini we baý tejribesini wagyz etmek, ajaýyp ahalteke bedewlerini gorap saklamak we bütin dünýäde giňden ýaýmak, ýaşlary atçylyk sportuna çekmek bolup durýar.
Emele gelen asylly däbe görä, at çapyşyklarynyň başlanmagy mynasybetli guralýan çäreler türkmen toýuna mahsus ýagdaýda geçdi. At çapyşyklary başlanmazdan öň tanymal tans we döredijilik toparlarynyň, bagşylaryň we estrada aýdymçylarynyň çykyşlary guraldy. Olar Berkarar döwletimiziň bagtyýarlyk döwrüni, milli Liderimiz Gurbanguly Berdimuhamedowyň ýolbaşçylygynda eziz Watanymyzyň gazanan ägirt uly üstünliklerini wasp etdiler.
Türkmen türgenleriniň görkezme çykyşlary, şeýle hem sportuň küşt we milli görnüşleri boýunça bäsleşikler tomaşaçylarda uly gyzyklanma döretdi. Amaly-haşam sungatynyň ussatlary tarapyndan taýýarlanan sergiler ahalteke bedewlerine, türkmen tebigatynyň gözelligine bagyşlandy. Ýaýbaňlandyrylan çäreler at çapyşyklarynyň güýzki möwsüminiň biziň ýurdumyza uly baýramçylyk ýaly bolup gelendigini aýdyň görkezdi.
Mälim bolşy ýaly, ýurdumyzyň atçylygyny ösdürmek, türkmen halky üçin bu gadymy pudagyň däplerini gaýtadan dikeltmek, behişdi bedewleriň janköýeri, ýurdumyzyň we daşary döwletleriň hünärmenleriniň göz ýetiren, ussat çapyksuwar milli Liderimiziň üns merkezinde durýar. Hormatly Prezidentimiz Gurbanguly Berdimuhamedowyň taýsyz tagallalary netijesinde atçylyk sungaty ylmy esasda öwrenilip başlandy. Milli Liderimiziň hut özi “Ahalteke bedewleri-biziň buýsanjymyz we şöhratymyz” atly ensiklopedik işiniň awtory bolup durýar.
Täze taryhy döwürde ýurdumyzyň atçylygy döwlet ähmiýetli iş diýlip ykrar edildi. Halkara ahalteke atçylyk assosiasiýasynyň döredilmegi, arassa ganly ahalteke bedewleriniň baş sanyny artdyrmak boýunça maksada gönükdirilen çäreleriň yzygiderli geçirilmegi, şeýle hem ýurdumyzyň ähli welaýatlarynda halkara ülňülerine laýyk gelýän we döwrebap tehnikalar bilen üpjün edilen atçylyk sport toplumlarynyň ulanmaga berilmegi munuň aýdyň mysaly bolup durýar. Milli Liderimiziň başlanmagy bilen ýurdumyzda atçylyk sportuny we at çapmak ussatlygyny giňden ýaýmaga, ilkinji nobatda ýaşlaryň arasynda wagyz etmäge uly üns berilýär.
Şenbe güni--5-nji sentýabrda Aşgabat atçylyk sport toplumynda güýzki at çapyşyk möwsümini ýetginjek çapyksuwarlar iki ýaşar bedewleri bilen açdylar. Olar dokuz çapyşykda 1000 metr aralykda ýaryşdylar, jemleýji 10-njy çapyşykda bolsa 1200 metr aralykda iň ýyndamy kesgitlediler.
Netijede at çapyşyklarynda iň gowy görkezijileri Türkmenistanyň Prezidentiniň Ahalteke atçylyk toplumyndan bolan Nurnazar atly çakan at (1 minut 10,7 sekunt), Mynasyp diýen gara gysrak (1 minut 10,2 sekunt), Gurlutaý atly gara at (1 minut 12,4 sekunt), Gara altyn atly gara gysrak (1 minut 8,4 sekunt), Gumry diýen gara dor at (1 minut 9,4 sekunt), Ogul atly dor at (1 minut 10,4 sekunt), Jannesip atly gara at (1 minut 8,9 sekunt), Märkew diýen dor gysrak (1 minut 11,8 sekunt), Garaçaý atly gara dor at (1 minut 13,5 sekunt) we Aýdere diýen gara gysrak (1 minut 22,4 sekunt) gazandylar.
***
Aşgabadyň atçylyk sport toplumynda at çapyşyklarynyň ikinji güni—ýekşenbede, 6-njy sentýabrda üç we dört ýaşar ahalteke bedewleriniň gatnaşmagynda on çapyşyk geçirildi. Olar dürli aralyklarda bäsleşdiler.
Çekeleşikli ýaryşyň netijesinde pellehana ilkinji bolup Türkmenistanyň Prezidentiniň ahalteke atçylyk toplumyndan bolan Gökýaýla diýen gara gyr at (1 minut 40,7 sekunt), Türkmenistanyň Adalat ministrligine degişli bolan Absent atly gara at (1 minut 42,4 sekunt), Türkmenistanyň Prezidentiniň ahalteke atçylyk toplumyndan bolan Şaperi diýen dor gysrak (1 minut 57,5 sekunt), Türkmenistanyň Prezidentiniň ahalteke atçylyk toplumyndan bolan Maýagözel diýen dor gysrak (1 minut 58,1 sekunt), Türkmenistanyň Döwlet gümrük gullugyna degişli bolan Jygalybeg diýen al at (1 minut 55,4 sekunt), Senem atly gara dor gysrak (2 minut 9,6 sekunt), Goňurbaş diýen dor at (2 minut 23,6 sekunt), Hansöýen atly al at (2 minut 44,8 sekunt), Türkmenistanyň Içeri işler ministrliginine degişli bolan Gerçek diýen al at (2 minut 46,0 sekunt) hem-de Türkmenistanyň Milli howpsuzlyk ministrligine degişli bolan Merdana atly gyzyl gyr at (2 minut 47,4 sekunt) geldiler.
Ýeňijileriň hemmesine gymmatly baýraklar gowşuryldy.
Kaydol: Kayıt Yorumları (Atom)


text:
Nowcha90
Wyždan ( bolan waka) 1- nji bölümi
Gelnejemi doganym Türkde işleyandigi sebapli ejemiñ diyenine gulak asman öz ýanyna alyp gitdi. Gelnejem bilen men hem bile gitmeli boldym
Turkiyada biz gelnejem bilen gowy mashgalada işledik, Mena çaga seretdim, gelnejem bolsa öyiñ içiniñ arassaçylyga seretdi we nahar etdi
Doganym et dükanda işleyardi. Öy eyeleri ikisam yokary işde...
Armanda goýan söýgüm (bolan waka)
Men bu gun hem adatdakylarym yaly okuwdan son oye dolandym.
Oye gelsem ejemjanyn ayal dogany bize myhmancylyga gelipdir.Baryp on bilen hal-ahval sorashyp sorashmankak,dayzam mana gymmat bahaly brasledi elime berdi
-Dayza bu name shu gymmat bahaly sovgat men ucinmi,diyip gayta gayta sorayadym .
Eger rugsat berseniz men b...
GÖWRELILIK DÖWRÜNDE ULTRASES BARLAGYNY GEÇIRMEK HOWPLYMYKA?
Göwrelilik döwründe aýal gam çekme, garaşma, howsala düşme, begenme ýaly dürli emosional ýagdaýlara häli-şindi sezewar bolýar. Bu döwürde tolgunma, begenme ýagdaýy ultrase barlagyny (USB) geçmek bilen hem baglanşyklydyr. Ýöne köp halatlarda bu barlag usuly öz howpluylygy ýa-da howpsuyzlygy babatda aýallary pikirlenmäge mejbur edýär. Dogrudan hem,...
Saglyk
Göwrelilikde ýüze çykýan oňaýsyzlyklar dogrumdan soň ýitip gidýän bolsa-da, garnyň derisiniň üstki gatlagynyň ýyrtylmagy netijesinde döreýän aksowult zolajyklar ýitip gitmän, bu döwrüň şaýady höküminde yz galdyrýarlar.
Diňe garnyň ýüzünde däl-de, butlaryň, ýanbaşyň, göwüsleriň derisinde döreýän şol zolaklar aýallary az alada goýmaýar...
Degişme
Nowça iki awçyny bir towşan bilen öldürip bilýär.
Nowça iki barmagyny rozetka dykyp, togy öldürdi.
Nowça partlaýjy granady atyp 50 adamy öldürdi. Ondan soň granat partlady.
Putin ýene azajyk gaýrat etse, abraýy boýunça Nowçadan geçip biler.
Bir wagtlar Nowça atyň äňiniň aşagyna ýokarlykgan...
Goşgy
Kate yalnyzlykda otursam ozum,
Kate gaharlanyp, chytylsa yuzum,
Kate ukym gelip, yumulsa gozum,
Teshne yurek Jemalyna suwsayar
Gara gozlim, gownum seni kuyseyar!
Gorechlerde gujur bilen batlansam,
Uyshmelende alkysh bilen yatlansam,
Arzuwlarym goge galyp shatlansam,
Ya-da hasarat yure...
Bil agyry
Bilde döreýän agyrylar dürli keselleriň alamaty bolup, ýüze çykyş ýygylygy boýunça tapawutlanýandyr. Epidemiologik barlaglarynyň berýän netijelerine görä, dünýädäki adamlaryň üçden biri ýagyrnyda we bilde döreýän agyra ömründe bolmanda bir gezek arz edýändir.
Adam dik duranda ýa-da ýörände, agram oňurga sütüniniň bil bölümine düşýär...


text:
Eziz watandaşlar!
Biz ýurdumyzda 2018-nji ýyly «Türkmenistan - Beýik Ýüpek ýolunyň ýüregi» diýip yglan etdik. Bu ýyl ykdysady, durmuş ulgamlarynda we türkmen döwletiniň we jemgyýetiniň durmuşynyň beýleki möhüm ugurlarynda biziň kabul eden milli maksatnamalarymyzyň üstünlikli amala aşyrylan döwri bolar.
Biziň alyp barýan içeri we daşary syýasatymyzyň döretmek, hemmetaraplayvn hyzmatdaşlyk etmek we açyklyk ýörelgelerine esaslanýandygyny bellemek isleýärin.
Biziň amala aşyrýan syýasatymyz milli döwletimiziň esaslaryny berkitmäge, Türkmenistanyň ykdysadyýetiniň ýokary depginler bilen ösmegini üpjün etmäge, mähriban halkymyzyň hal-ýagdaýyny ýokarlandyrmaga niýetlenendir. Şeýle hem ol ýurdumyzyň dünýäde abraýyny has-da berkitmäge, dürli döwletler we halkara guramalary bilen deňhukukly we ozara bähbitli hyzmatdaşlygy giňeltmäge gönükdirilendir.
Türkmenistanyň häzirki döwürde ýokary halkara abraýyna eýe bolan döwletdigini aýratyn bellemek isleýärin. Ýurdumyzyň başlangyjy boýunça sebit we bütindünýä ähmiýetli energetika hem-de ulag taslamalary üstünlikli amala aşyrylýar.
Ýurdumyzyň alyp barýan syyasaty Birleşen Milletler Guramasynda barha uly goldaw tapýar. Soňky ýyllarda türkmen döwletiniň energetika howpsuzlygy we durnukly ulag ulgamy babatda öňe süren rezolýusiýalaryny BMG-ňyň Baş Assambleýasy biragyzdan kabul etdi.
Türkmenistanyň öz hyzmatdaşlary bilen bilelikde amala aşyrýan taslamalary giň gerimli söwda-ykdysady gatnaşyklary ýola goýmagyň örän möhüm şerti bolup durýar. Bu taslamalar ählumumy parahatçylygy, durnuklylygy we howpsuzlygy berkitmäge oňaýly täsir edýär.
Bütin dünýäde bu taslamalaryň örän möhümdigine düşünmek bilen garalýar. Bu başlangyçlaryň dünýä bileleşiginde ýokary baha mynasyp bolýandygy we ykrar edilýändigi kanunalaýyk ýagdaýdyr.
Şunuň bilen baglylykda, Birleşen Milletler Guramasynyň Howpsuzlyk Geňeşiniň özüniň nobatdaky mejlisinde - 2018-nji ýylyň 8-nji martynda Owganystanda halkara tagallalaryny goldamak barada Rezolýusiýany biragyzdan kabul edendigini şu gün buýsanç bilen belleýärin!
BMG-nyň esasy edaralarynyň biri bolan Howpsuzlyk Geňeşiniň bu möhüm resminamasynda biziň ýurdumyzyň Owganystanyň durmuş-ykdysady üpjünçilik ulgamlaryny dikeltmek boýunça amala aşyrýan çärelerine aýratyn orun berilýär.
Hususan-da, Howpsuzlyk Geňeşi öňe sürlen başlangyçlaryň esasynda sebitde ykdysady hyzmatdaşlygy berkitmek boýunça mundan beýläk-de tagallalary etmegi goldady we ähli ýurtlary bu ugurda zerur işleri amala aşyrmaga tutanýerli çagyrdy.
Şol başlangyçlaryň hatarynda şeýle taslamalar bar:
Türkmenistan-Owganystan-Päkistan- Hindistan gaz geçirijisiniň taslamasy, Owganystan-Türkmenistan-Azerbaýjan-Gruziýa-Türkiýe («Lazurit») üstaşyr geçiriş, söwda we ulag geçelgesi hakyndaky Ylalaşyk,
Türkmenistandan Owganystana barýan demir ýoluň gurluşygynyň taslamasy ýaly başlangyçlar bar.
Mälim bolşy ýaly, biz 2015-nji ýylyň dekabr aýynda Türkmenistan-0wganystan- Päkistan-Hindistan gaz geçirijisiniň taslamasyny durmuşa geçirmäge girişdik. Yaňy-ýakynda bolsa, bu gaz geçirijiniň owgan böleginiň gurluşygyna badalga berildi. Şol bir wagtda-da, Türkmenistan-Owganystan-Pakistan ugry boýunça elektrik geçiriji we optiki- süýiimli aragatnaşyk ulgamlaryny gurmak boýunça işlere başlandy.
Ýurdumyz ulag ulgamynda hem uly işleri alyp barýar. Biziň ýurdumyz owgan halkyna kömek hökmünde iki sany täze demir ýoly - Kerki - Ymamnazar - Akina we Serhetabat-Turgundy demir ýollaryny gurup, ulanmaga berdi.
BMG-nyň Howpsuzlyk Geňeşi şeýle giň gerimli işleri nazara alyp, öz kabul eden Rezolýusiýasynda ýokarda bellenen taslamalary we ylalaşyklary iş ýüzünde amala aşyrmak maksady bilen, howpsuz şertleri üpjün etmäge we netijeli hyzmatdaşlyga ýardam bermäge gyzyklanma bildirýän taraplaryň ählisini tutanýerli çagyrdy.
Eziz watandaşlar!
BMG-nyň Howpsuzlyk Geňeşiniň şu ýylyň 8-nji martynda kabul eden Rezolýusiýasy Türkmenistanyň saýlap alan, bitaraplyga esaslanýan daşary syýasat ugrunyň dogrudygynyň hem-de pugta esaslydygynyň ýene-de bir aýdyň tassyklanmasydyr!
Şeýle hem, bu resminamanyň kabul edilmegi biziň alyp barýan daşary syýasatymyzyň ahlumumy parahatçylygyň we durnukly ösüşiň maksatlaryna laýyk gelýändigini aýdyň görkezýär.
Bu Rezolýusiýa Merkezi Aziýada we oňa ýanaşyk sebitlerde gin gerimli halkara hyzmatdaşlygyny berkitmek işinde Türkmenistanyň bitiren hyzmatlarynyň ykrar edilmesi bolup durýar.
Howpsuzlyk Geňeşiniň kabul eden Rezolýusiýasy Birleşen Milletler Guramasynyň möhüm hyzmatdaşy hökmünde Türkmenistanyň ornuny berkidýär we abraýyny has-da ýokary göterýär.
Şol resminama bu örän iri halkara guramasy bilen bilelikdäki uzak möhletli meýilnamalary we özara hyzmatdaşlygyň strategiýalaryny ynamly amala aşyrmaga bize mümkinçilik berýär.


text:
Programany nähili ulanmaly?
-
Programany kompýutere ýükläniňizden soňra ilki bilen garşyňyza geljek ekran parol goýmakdyr. Bu ekranda maglumatlaryňyzy gizlaniňizden soňra haýsy parol bilen açmak isledigiňizi bildirýärsiňiz.
-
Bu ädimden soňra haýsy maglumatlaryňyza parol goýmakçy bolsaňyz şolary saýlaň. Suratda görýärsiňiz Add düwmesine basyp öz gizlemekçi bolýan maglumatlaryňyzy (Papka we şm) saýlap goşmalysyňyz. Ýa-da göni papkalary programanyň içine oklap bilersiňiz.
- Maglumatlary okalnyňyzdan soňra Lock düwmesine basyň. Parol goýmak işini şu şekilde edersiňiz. Lok basanyňyzdan soňra maglumatlaryňyz gizlener.
-
Eger gizlän zadyňyzy öňki ýagdaýa getirmek üçin. Programada ýokarda duran Unlock diýen ýere basanyňyzdan maglumatlaryňyz açyk hala geler.
Programany şu ýerden indirip bilersiňiz Folder Lock 10 MB
5,977 gezek okaldy


text:
Ähli jandarlar dem-dynç almaga zerurlyk duýýar. Ýuka ganatly ýa-da ganatsyz garynjalar işeňňirligi bilen tapawutlanýar. Olary gijesine hem hereket edip ýörkä görmek bolýar. Eýsem, olar haçan uklaýarlarka?! Garynjalar etmeli işlerini öz aralarynda bölüşýärler. Ýagny hersiniň öz wezipe borjy bolup, ony birkemsiz berjaý edýär. Gözleriniň gabaklary bolmansoň, olaryň uklaýandygyny aňyp bolmaýar. Ýadan mahaly garynjalar uklamak üçin sessiz we howpsuz ýere – hinlerine girýärler we az wagtlyk dynç alýarlar. Uklan wagtlary olaryň etmeli işlerini beýleki garynjalar ýerine ýetirýär. Adatça, garynjalar gijesine köpräk işleýär gündizine dynç alýar. Kähalatda agaçlardaky deşijeklerde we beýleki ýerlerde hem ýatýarlar. Olaryň uklamaga barýandygyny bilmek kyn däl. Eger olaryň hereketi ýuwaşlap, haýal ýöreýän bolsalar, diýmek olar ýadaw we uklamak üçin amatly ýer gözleýärler.
Şeýle-de garynjalar gyş ukusyna hem gidýärler. Olaryň käbir görnüşleri güýz paslynda has köp iýmitlenip, gyşda uklaýan bolsa, käbirleri gyşyna ozal ýygnap goýan iýmitlerini iýip geçirýärler. Olar howanyň ýylylygy 10 derejeden pese düşeninde, hinlerine ýa-da agaç gabyklarynyň aşagyna girýärler. Olaryň hinleri özleriniň ýaşamaklary üçin ýeterlik derejede ýyly bolýar. Adatça, garynjalar noýabrda hinlerine girip, aprel-maý aýlarynda gaýtadan ýer ýüzüne çykyp başlaýarlar. Olaryň käbir görnüşi amatly şertler bolan ýerlerde gyşyna hem uklamaýarlar.
Ähli jandarlar dem-dynç almaga zerurlyk duýýar. Ýuka ganatly ýa-da ganatsyz garynjalar işeňňirligi bilen tapawutlanýar. Olary gijesine hem hereket edip ýörkä görmek bolýar. Eýsem, olar haçan uklaýarlarka?! Garynjalar etmeli işlerini öz aralarynda bölüşýärler. Ýagny hersiniň öz wezipe borjy bolup, ony birkemsiz berjaý edýär. Gözleriniň gabaklary bolmansoň, olaryň uklaýandygyny aňyp bolmaýar. Ýadan mahaly garynjalar uklamak üçin sessiz we howpsuz ýere – hinlerine girýärler we az wagtlyk dynç alýarlar. Uklan wagtlary olaryň etmeli işlerini beýleki garynjalar ýerine ýetirýär. Adatça, garynjalar gijesine köpräk işleýär gündizine dynç alýar. Kähalatda agaçlardaky deşijeklerde we beýleki ýerlerde hem ýatýarlar. Olaryň uklamaga barýandygyny bilmek kyn däl. Eger olaryň hereketi ýuwaşlap, haýal ýöreýän bolsalar, diýmek olar ýadaw we uklamak üçin amatly ýer gözleýärler.


text:
Gazagystanyň iň uly şäheri Almatynyň merkezi köçesine prezident Nursoltan Nazarbaýewiň ady dakyldy.
Almatynyň şäher geňeşiniň ýuristi Berik Manizorowyň AÝ/AR-na aýtmagyna görä, geňeşiň 30-njy noýabrda gelen kararyna görä, Dmitriý Furmanow adyndaky köçäniň ady üýtgedilip, oňa Nursoltan Nazarbaýewiň ady dakylar.
Nazarbaýew 1991-nji ýylda Gazagystan garaşsyzlygyny yglan edeli bäri prezident wezipesinde ýurda ýolbaşçylyk edýär. Ondan ozalky döwürde Nazarbaýew ýurduň Kommunistik partiýasynyň baştutany bolupdy.
Nazarbaýew 2015-nji ýylyň saýlawlarynda nobatdaky prezidentlik möhletine saýlandy, emma synçylar ses berişligiň açyk we adalatly bolmandygyny aýtdy.
Sowet Soýuzynyň dargamagyndan soň Gazagystanyň öňki paýtagty Almaty şäheriniň ähli köçeleriniň atlary üýtgedildi, diňe Furmanow köçesiniň ady saklanyp galypdy.
1998-nji ýylda Nazarbaýew ýurduň paýtagtyny Almatydan Akmola geçiripdi, soň Akmolanyň adyny Astana öwrüpdi.